Bantuan Palestin Terhadap Israel Bawa Mesej Kemanusiaan Yang Jelas

Negara haram Israel dilanda kebakaran besar dan dijangka semakin dahsyat apabila cuaca kering dan angin kencang akan memburukkan lagi keadaan semasa dengan menjejaskan kawasan penempatan haram Yahudi yang lain.

Walaupun begitu, Perdana Menteri Israel menyalahkan “terrorism” untuk lebih 50% kebakaran yang telah berlaku sehingga lebih 75,000 orang dipindahkan dari Haifa, bandar yang paling teruk terbakar.

Baca: Negara Haram Israel Dilanda Kebakaran Dahsyat

Netanyahu tidak menghuraikan dengan lanjut tentang identiti atau motif orang yang memulakan kebakaran. Tapi perkataan “terror” biasa digunakan oleh pegawai Israel bagi merujuk kepada aktiviti militan orang Arab atau orang Palestin.

Dalam masa yang sama, Israel turut menerima tawaran Palestin yang akan menghantar pasukan untuk melawan api. Selain Palestine, Amerika, Rusia, Turki, Greece, Itali, Croatia dan Cyprus bersetuju untuk menghantar 10 kapal terbang.

Pegawai rasmi Israel memberitahu Penyelaras Aktiviti Kerajaan di Wilayah menyelia kerjasama di antara Palestin dan anggota bomba Israel apabila Palestinian Authority menghantar 4 pasukan bomba ke Israel.

Ketua Pengarah Pertahanan Awam Palestin, Yousef Nassar berkata melalui agensi berita rasmi Palesitn, WAFA, tawaran bantuan ini adalah satu “mesej kemanusiaan” buat Israel.

Buat pengetahuan anda, ini bukanlah kali pertama Israel alami kebakaran yang dasyat. Ia pernah berlaku pada 2010 selama 4 hari di mana peristiwa itu mengorbankan 42 orang. Kebakaran hanya terkawal apabila menerima bantuan pesawat bomba dari negara lain.


14 Logo Altenatif Instagram Yang Pastinya Lebih Lawa Berbanding Logo Baru

Seperti yang kita semua ketahui, Instagram pada minggu ini telah membuat perubahan dari segi logo dimana logo lama mereka kepada logo baru yang mempunyai warna yang lebih meriah dan terang. Perubahan ini mungkin diangap kecil bagi sesetengah aplikasi namun tidak bagi Instagram.

Pelbagai reaksi yang diterima daripada netizen mengenai logo terbaru Instagram. Kami juga ada menyatakan pendapat mengenai logo baru Instagram disini.

Berikutan logo terbaru tersebut, Ultralinx telah mengeluarkan 14 logo altenatif buat Instagram yang pastinya tampak lebih lawa berbanding logo sedia ada.

Kongsikan dengan kami logo manakah yang pada pendapat anda sangat sesuai untuk dijadikan logo rasmi untuk aplikasi Instagram. Pada pendapat saya, gambar no.10 harus dijadikan logo rasmi. Sesuai dengan trend zaman kini yang menampilkan logo yang minimalis.


Bantuan Wang Tunai Sehingga RM600 Antara Yang Diumumkan Dalam Pakej Rangsangan Ekonomi

Bantuan wang tunai sebanyak RM600 kepada golongan pemandu pelancong, pemandu teksi, pemandu bas persiaran dan penarik beca yang berdaftar adalah antara intipati penting yang diumumkan dalam Pakej Rangsangan Ekonomi pada semalam.

Pakej Rangsangan Ekonomi itu diumumkan oleh perdana menteri interim, Dr Mahathir Mohamad untuk membantu negara berdepan ketidaktentuan ekonomi yang berpunca daripada penularan wabak Coronavirus Covid-19.

Selain daripada bayaran one off itu, beliau turut mengumumkan elaun khas sebanyak RM400 sebulan kepada kakitangan perubatan dan doktor yang terlibat dalam menguruskan kes-kes Covid-19.

Manakala, kakitangan barisan hadapan yang membendung Covid-19 dan kakitangan imigresen juga akan diberikan bayaran sebanyak RM200.

Untuk mereka yang tidak terlibat dalam usaha untuk membendung penularan Covid-19, pakej tersebut juga turut memperuntukkan bantuan kepada mereka melalui langkah mengawalkan Bantuan Sara Hidup kepada Mac tahun ini daripada Mei.

Tidak cukup dengan itu, mereka yang menerima BSH juga akan menerima tambahan RM100 yang akan dikreditkan dalam akaun pada Mei serta RM50 yang akan dikreditkan ke akaun e-Tunai.

Pengumuman pakej rangsangan ekonomi ini bukanlah yang kali pertama dilalui Malaysia dengan perkara sama pernah dilakukan pada tahun 2002 ketika penularan wabak SARS. Melalui pakej ekonomi ketika itu, kedudukan ekonomi Malaysia berjaya pulih pada tahun berikutnya.

Justeru itu, Dr Mahathir yakin negara kita mampu untuk mengulangi perkara sama dengan pakej rangsangan ekonomi yang diumumkan ketika ini dalam berhadapan dengan wabak Covid-19.

Sebelum ini, penularan wabak Covid-19 dikatakan telah memberi kesan kepada keadaan ekonomi negara dan dunia dengan industri pelancongan antara yang paling terkesan.

Bagaimanapun, pakej rangsangan ekonomi yang diumumkan oleh perdana menteri interim kita ini diharap akan dapat membantu memulihkan kembali keadaan ekonomi yang sudahpun atau mungkin terjejas kerana Covid-19.

Baru-baru ini, Arab Saudi mengumumkan untuk memberhentikan sementara kemasukan jemaah umrah ke negara mereka berikutan penularan wabak Covid-19. Klik pautan di bawah untuk membaca dengan lebih lanjut.

Saudi Gantung Kemasukan Jemaah Umrah Berikutan Wabak Coronavirus

Coronavirus Buat Jepun ‘Cuak’, Cadang Batal Penganjuran Sukan Olimpik Tokyo 2020

18 Warga Korea Selatan Dijangkiti Coronavirus Selepas Selesai Ziarah Israel


Banyak Berjasa Dalam Agama Dan Politik, Almarhum Tok Guru Nik Aziz Terima Gelaran Tan Sri

Walaupun sudah 8 tahun meninggalkan kita semua, banyak jasa Almarhum Tuan Guru Haji Nik Abdul Aziz Nik Mat masih diingati sehinggalah ke sekarang.

Hari ini, sosok kecil yang disegani dan dihormati ramai pihak telah menerima Pingat Panglima Setia Mahkota (P.S.M.) sekali gus membawa gelaran Tan Sri sempena Ulang Tahun Hari Keputeraan Rasmi Yang di-Pertuan Agong Al-Sultan Abdullah Ri’ayatuddin Al-Mustafa Billah Shah.

Pingat tersebut diwakilkan oleh isteri Allahyarham, Tuan Sabariah Tuan Ishak.

Selainnya, veteran DAP Lim Kit Siang serta 26 individu lain turut menerima anugerah persekutuan kedua tertinggi pada tahun ini.

Individu lain yang turut menerima anugerah tersebut adalah Speaker Dewan Rakyat Johari Abdul, dan dua bekas menteri persekutuan Wan Junaidi Tuanku Jaafar dan Anifah Aman.

Sementara itu, 28 individu menerima anugerah Panglima Jasa Negara (PJN) dan empat lagi anugerah Panglima Setia Diraja (PSD), kedua-duanya membawa gelaran ‘Datuk’.

Lima daripada 28 yang menerima anugerah JPN adalah bekas pemain badminton negara. Mereka ialah Teh Kew San, Billie Ng, Tan Yee Khan, Yew Cheng Hoe dan Tan Aik Huang.

Bekas pemain beregu legenda, Ng Boon Bee turut diiktiraf selepas kematiannya dengan anugerah JPN.


‘Banyak Dia Habis Ni’ – Ejen Hartanah ‘Review’ Rumah Mewah Shuk Sahar Bernilai RM1.2 Juta

Umum mengetahui, Shuk Sahar terpaksa menjual rumah mewah bernilai RM1.2 juta miliknya selepas kediaman mewah tersebut sudah mempunyai pembeli pada Jun lalu.

Terbaharu, seorang pengguna TikTok @syafirulizwan yang merupakan seorang ejen hartanah telah menunjukkan beberapa keping gambar sebelum dan selepas rumah mewah itu diubah suai serta mengatakan Shuk sudah berhabis banyak wang ringgit untuk kos pengubahsuaian itu.

Rumah mewah Shuk Sahar Tinggal Kenangan. Ferrea Denai Alam, Elmina West. #shuksahar #rumahmewah #elmina #denaialam #hartanah #selebritimalaysia #shouldbeme

♬ Biarlah Semua Berlalu – Willy Anggawinata

Dapat dilihat, rumah tersebut telah ditambah beberapa bahagian dan juga mengetengahkan rekaan Europian serta perabot juga minimalis membuatkan ia kelihatan mewah.

Difahamkan, Shuk terpaksa menjual rumah miliknya itu disebabkan dia perlukan wang untuk membayar hutang kad kredit, cukai Lembaga Hasil Dalam Negeri (LHDN) dan juga untuk meneruskan kehidupannya setelah kerjayanya ‘musnah’ disebabkan kontroversi.

Perkongsian terbabit telah meraih perhatian orang ramai dan rata-rata netizen mahu kes Shuk dijadikan pengajaran agar mengawal perbelanjaan diri serta menyimpan wang untuk masa depan. Malah, para netizen turut mengatakan bahawa dekorasi dan rumah Shuk ini memang cantik.


Kenapa ‘Banyak Duit’ Tidak Boleh Dijadikan Modal Untuk Mula Berniaga

Seorang usahawan Melayu buka kedai dobi layan diri francais, modal RM400K. Beliau guna tunai yang dikumpul semasa bekerja O&G (minyak dan gas) dahulu.

Beliau mengeluh pendapatan sekadar dapat bayar sewa kedai, eletrik dan kos lain.

Sekiranya beliau membuat pinjaman bank untuk membuka francais dobi tersebut, memang sudah rugi setiap bulan.

Beliau juga sudah rugi dari segi opportunity cost, kerana tunai RM400K itu dapat memberi lebih pulangan wang dengan disimpan dalam Tabung Haji atau ASB.

Seorang usahawan India, sudah membuka 12 cawangan kedai gunting rambut dengan modal minima tak sampai RM30K setiap satu.

Kedai gunting menyewa kedai yang sudah di partition separuh, sewa lebih murah.

Tenaga pekerja India dan Bangladesh yang sudah lama menetap di Malaysia.

Sudah tentu beliau berjaya membuat keuntungan sehingga dapat membuka banyak cawangan.

Apa yang anda dapat belajar dari penulisan ini? Jom kongsi di komen.

1. Bisnes nampak gah, class dan cantik belum tentu boleh buat untung.

2. Bisnes nampak biasa dan tak class, untung mungkin lebih banyak daripada bisnes nampak gah.

3. Kita buat bisnes sebab nak duit, bukan sebab nak berbangga pada kedai yang gah, canggih dan class.

4. Kebanyakan francais suka makan orang baru nak bisnes, kerana mereka boleh buat untung besar bila anda buka francais.

Sasaran mereka ialah penerima EPF, pencen, VSS, dan pampasan kerajaan. Angka-angka cantik akan dihidangkan untuk anda.

Namun begitu, ada juga francais yang bagus. Jika perlukan kepastian, bolehlah inbox saya atau bertanya usahawan lain.

5. Channel (cawangan) yang banyak memberi anda lebih pendapatan.

Bisnes yang modal rendah membolehkan anda buka lebih banyak channel.

6. Jangan buka bisnes sebab anda ada duit.

Sebaliknya, buka bisnes bila sudah ada ilmu dan betul-betul sudah bersedia.

Sebelum mula, cuba bertanya dulu dengan usahawan lain.

7. Untuk orang baru nak mula niaga, adalah sesuai guna prinsip ini START SMALL, EXPAND LATER.

Mulakan perniagaan dengan modal sekecil mungkin, untuk anda bertatih dahulu.

Jangan guna prinsip Go Big or Go Home jika anda baru nak mula niaga, kerana besar kemungkinan akan jadi Go Big, Die, Go Home (Bungkus).

Hilang modal RM200,000 adalah sangat besar impaknya berbanding hilang modal RM10,000 untuk niaga pertama anda.

Hilang modal RM200,000 akan giveup terus, dan RM10,000 anda boleh bangkit kembali.


Banyak Hutang, Tiada Tabung Kecemasan — 2 Tabiat Buruk Rakyat Malaysia

Bank Negara Malaysia (BNM) mendedahkan satu statistik membimbangkan hari ini: cuma 6 peratus daripada rakyat Malaysia yang bekerja mampu untuk menyara diri bagi tempoh lebih enam bulan jika mereka tiba-tiba menganggur.

Menurut kajian BNM baru-baru ini melibatkan lebih 4,000 rakyat Malaysia yang bekerja, kebanyakan daripada responden tidak mempunyai perancangan belanjawan yang teratur, atau tidak mengamalkan disiplin kewangan untuk mengurus perbelanjaan dan hutang.

“Rakyat Malaysia cenderung untuk fokus kepada kepuasan jangka masa pendek,” kata pengarah pengendalian pelanggan dan pasaran BNM, Suhaimi Ali, semasa membentangkan laporan kajian itu.

Menurut Suhaimi, rakyat Malaysia yang termasuk dalam kategori 40 peratus termiskin berhutang sebanyak 14 kali pendapatan tahunan mereka, secara purata.

Sebanyak 19 peratus daripada responden berasa mereka ada terlalu banyak hutang, manakala cuma 26 peratus melangsaikan hutang kredit kad mereka dengan penuh di hujung bulan.

Bancian tersebut juga mendapat cuma 51 peratus responden menyimpan wang dalam tabung kecemasan, dan 76 peratus mengakui mengalami kesukaran menyimpan hingga RM1,000 untuk kecemasan.

BACA: Belia Malaysia Bergelut Dengan Hutang

BACA: Cara Langsaikan Hutang RM43K Dalam Masa 14 Bulan

LIKE dan FOLLOW Vocket di Facebook serta Instagram


‘Banyak Idea Nakal’- Wanita Ini Terpaksa Botakkan Kepala Anak Yang Terlekat Slime

Sudah namanya anak kecil, pasti banyak projek ‘nakal’ yang dibuatnya. Adakah anda ingat tingkah laku anda ketika kecil?

Terbaharu, pengguna TikTok @ezzeyanti telah memuat naik sebuah video memaparkan situasi dimana slime melekat pada rambut anak perempuannya.  Situasi itu disedari oleh wanita tersebut dan membuatkan dirinya panik.

Berat mata memandang, berat lagi si juwita menerima kenyataan…

♬ original sound – UWAIS & JUWITA 🤍 – UWAIS & JUWITA

Menerusi video tersebut, slime yang melekat sudah hampir menutupi rambut bahagian atas. Oleh itu, wanita itu membuat keputusan untuk membotakkan kepala anaknya itu.

Video tersebut telah mendapat perhatian orang ramai dan rata-rata netizen berasa terhibur melihat gelagat anaknya yang banyak idea sehingga menyebabkan slime terlekat pada rambut.

Lantaran itu, rata-rata netizen memberikan beberapa tips untuk menanggalkan slime tersebut tanpa perlu membotakkan rambut tetapi sudah terlambat kerana telah dibotakkan.

Segelintir netizen turut mengatakan berkongsi hal tersebut pernah terjadi kepada anak mereka. Ketika artikel ini ditulis, video itu telah meraih lebih 6 juta tontonan.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

‘Bimbang Makan Tuan’- Netizen Terkejut Keluarga Ini Bela Ular Sawa Bersaiz Gergasi

Tawar ‘Vibes’ Seperti Di China, Taman Di Putrajaya Ini Bakal Jadi Tumpuan Orang Ramai

‘Fitness Gone Wrong’- Keadaan Gadis Ini Selepas Aktiviti Berbasikal Raih Perhatian Natizen


Ada Banyak Kerja Mahu Diselesaikan? ‘To Do List’ Ini Pasti Memudahkan Hidup Anda

Pernahkah anda rasa serabut kerana banyak nya kerja dan perkara yang perlu diselesaikan?

Jika ye, tips ini pasti boleh membantu anda. Ia telah dikongsikan oleh Tuan Umar Taib (seorang usahawan internet yang berjaya) di wall FB beliau.

1. Semalam saya tanya siapa yang buat To Do List setiap hari? Lebih ramai yang Like soalan daripada yang jawab soalan. hehe

2. Ada orang buat To Do List panjang lebar. Lebih panjang daripada resit lepas shopping kat Giant.

3. Persoalannya, sempat ke buat semua To Do List tu dalam 1 hari? Apa jadi bila banyak perkara yang tak sempat dibuat?

4. Bila dah banyak perkara yang tak sempat dibereskan, mulalah kita rasa demotivate. Rasa no point buat To Do List ni. Bukan boleh siap semua! Akhirnya langsung tak nak buat To Do List. Kan?

5. Itu masalahnya bila To Do List kita terlalu banyak. Just make it simple. Katakan kita ada 50 perkara yang perlu dibereskan. Pecahkan perkara tersebut kepada beberapa bahagian.

6. Mungkin 5 perkara untuk setiap List. Setiap List mesti setel dalam 1 hari. Kalau list 1 dah setel awal, boleh mula setelkan list ke 2 pada hari yang sama. Jadi dalam masa lebih kurang 10 hari akan siap semua.

7. Ramai juga yang buat keutamaan dengan memberi nombor pada perkara yang mereka perlu buat pada hari tersebut. Perkara ABC, nombor 1. Perkara XYZ, nombor 2. Perkara HIJ, nombor 3.

8. Saya tak buat. Saya cuma pilih 1 perkara paling penting yang saya kena bereskan. Yang lagi 4 tu just go with the flow. Janji setel pada hari yang sama. Kepala tak serabut. Kita bukan robot.

9. All the way kita setelkan perkara kecil-kecil ini semua, kita sebenarnya sedang membina keyakinan dan meningkatkan produktiviti diri.

10. Kita akan lebih cepat buat perkara yang nampak mudah. Saya lebih banyak angkat pensil, daripada angkat dumbbell.

Sumber : Tuan Umar Taib, dengan izin [TV]


Banyak Makanan ‘Rare’ Dan Pedas, Gadis Jepun Ini Terkejut Lihat Menu Family Mart Di Malaysia

Malaysia merupakan salah satu negara yang unik di dunia kerana penduduk setempat boleh beradaptasi dengan apa-apa jua jenis makanan, asalkan ia dimasak menepati citarasa lidah orang negara ini.

Tular satu rakaman video seorang gadis Jepun berasa pelik apabila melihat makanan-makanan Family Mart yang ada dijual untuk pasaran Malaysia. Menurut Mariko Kosako, salah seorang peserta Dev Fest 2022, ini pertama kali dia melihat makanan Jepun turut dicampur dengan bahan-bahan asing yang pedas.

“Orang Jepun tidak makan pedas, konsep Mala (Mala Chicken Onigiri) tidak wujud di negara kami.

“Crawfish? Saya tidak tahu. Sekali lagi saya tegaskan Jepun tidak makan Crawfish, jadi saya sangat tertanya-tanya bagaimanakah rasa Crawfish Onigiri tersebut,” kata Mariko di hadapan para hadirin.

She’s Mariko Kosaka from Google New York #devfest2022

Tambah wakil Google New York berasal dari Jepun itu, di negara asalnya Oden cumalah fishcake yang direbus tanpa ada apa-apa perasa. Beliau berasa kagum apabila melihat Oden mempunyai pelbagai jenis perasa.

“Oden berkuah Tom Yam, Oden berkuah Sate, ini sangat genius. Anda semua patut eksport menu-menu itu semula ke Tokyo,” kata Mariko dengan penuh kagum.

Perkongsian video oleh TikTok @duriantor itu membuatkan netizen berasa geli hati melihat reaksi gadis Jepun tersebut. Orang ramai menyatakan sekiranya Mariko tinggal di Malaysia lebih lama, lebih banyak lagi makanan-makanan unik yang beliau dapat jumpa seperti semua makanan ditambah dengan cheese.

Menurut @duriantor, video itu dirakam ketika acara Google Dev Fest berlangsung di Kuala Lumpur 3 Disember baru-baru ini. Walaupun acara tersebut mengenai pembangunan teknologi dan perisian Google, gadis yang membesar di Tokyo dan kini menetap di New York itu mengambil peluang untuk berkongsi pengalaman semasa beliau berada di Malaysia.

Netizen juga bersependapat dengan @duriantor bahawa Mariko merupakan seorang speaker yang sangat menarik sehinggakan ‘intro ringkas’ yang disampaikannya itu seolah-olah tajuk utama pembentangan acara tersebut.

Orang ramai turut berharap agar Mariko dapat datang ke Malaysia pada masa akan datang dan berkongsi lebih lagi ‘pembentangan’ mengenai makanan-makanan yang ada di negara ini.


Banyak Membantu Komuniti Islam Dan Melayu, ‘Uncle Hashim’ Dianugerah Pingat Order of Australia

Baru-baru ini seorang rakyat Malaysia, Abdul Rahman Hashim atau lebih dikenali sebagai ‘Uncle Hashim’ telah mendapat anugerah iaitu pingat Order of Australia (OAM) sewaktu sambutan Hari Australia pada 26 Januari yang lepas.

Menurut sumber, pengiktirafan tersebut telah diberikan oleh Gabenor Jeneral Australia kepada Abdul Rahman, 79 tahun atas semangat dan kerja keras beliau dalam membantu komuniti Islam di negara terbabit.

Abdul Rahman merupakan antara individu yang terkenal di Australia kerana beliau dengan sukarelanya telah membantu komuniti Islam serta rakyat Malaysia di Canberra setiap tahun.

Menurut laporan terbitan Free Malaysia Today, hanya tiga tahun selepas penghijrahan beliau ke Australia pada tahun 1969, beliau telah bertindak menubuhkan sebuah Persatuan Rakyat Malaysia Australia sebagai usaha dalam menyatukan rakyat Malaysia di Canberra.

“Ideanya adalah untuk menjaga mereka. Masalah utama yang sering dihadapi adalah di sana tiada daging halal.

“Jadi saya bersama-sama beberapa rakan telah berbincang dengan kerajaan persekutuan dan mereka bersetuju menjadikan penyembelihan halal sebagai sesuatu yang sah,” kata beliau sewaktu ditemu bual di stesen radio ABC menerusi saluran YouTube Anil Sabah Al Ahmad Masjid.

Selain itu, sepanjang berada di Canberra beliau turut menjadi salah seorang sukarelawan di hospital dengan menjaga pesakit yang beragama Islam. Aktiviti sukarelawan tersebut difahamkan bermula sewaktu isterinya menerima rawatan bagi penyakit kanser.

Walaupun usia beliau telah mencecah 79 tahun, beliau dipercayai masih aktif melakukan aktiviti sukarelawan seperti mengajar komuniti Islam di Canberra membaca Al-Quran serta melakukan upacara pengebumian.

“Kami telah melatih mereka tetapi kebanyakan daripada mereka agak keberatan kerana terpaksa berdepan dengan pelbagai jenis mayat, sama ada normal atau kematian yang disebabkan kemalangan, jadi mereka memerlukan masa untuk menangani perkara tersebut,” kata beliau.

Aktiviti sukarelawan beliau difahamkan turut diiktiraf oleh Perkhidmatan Awam Australia dan telah menerima anugerah tertinggi Rotari iaitu Felow Paul Harris pada 1987 ketika beliau menganggotai Kelab Rotari Bandaraya Canberra.

Tambahan lagi, beliau turut terbabit di dalam pelbagai persatuan termasuklah Majlis Pelajar Luar Negara Canberra, Persatuan Pelajar Malaysia, Persatuan Pelajar Islam Canberra dan Persatuan Rakyat Malaysia Australia sewaktu zaman muda beliau di Universiti Canberra.

Usaha terkini beliau adalah pelancaran Australian Muslim Aged and Respite Care iaitu sebuah platform di mana ia membantu masyarakat Islam di Canberra menggunakan perkhidmatan kebajikan yang dibayar oleh kerajaan.

Objektif perkara tersebut adalah bagi menyediakan tempat yang selesa serta menanggung rawatan perubatan sepenuhnya bagi warga emas yang beragama Islam.

Baca perkongsian kami yang sebelum ini mengenai pasangan tukang urut yang dikatakan telah berjalan kaki sejauh 20km demi mencari rezeki melalui pautan di bawah.

Pasangan Tukang Urut Jalan Kaki Sejauh 20km Demi Cari Rezeki Dapat Perhatian Dr Zulkifli

Takut Kena COVID-19, Lelaki Ini Tinggal Di Lapangan Terbang Selama 3 Bulan


‘Banyak Sampah, Jalan Kaki Susah’ – Pelancong Asing Kongsi Pengalaman Jujur Bercuti Di Malaysia

Malaysia adalah antara negara yang menjadi tumpuan pelancong. Setiap tahun kita didatangi pelancong daripada pelbagai negara yang hadir untuk melawat pulau-pulau atau menara berkembar yang berada di tengah-tengah dada Kuala Lumpur.

Walaupun terdapat pelbagai kecantikan yang ditawarkan, namun lumrah alam, tidak semua yang diharap mampu mencapai tahap sempurna.

Melalui sebuah video yang dimuat naik oleh Chai, seorang vlogger dari Belanda yang bertanya kepada pelancong yang hadir ke Malaysia mengenai kebaikan atau keburukan sepanjang bercuti di negara ini. Temubual yang dibuat di Lapangan Terbang Antarabangsa Kuala Lumpur (KLIA) tentang pengalaman mereka berada di negara ini hadir dengan pelbagai jawapan yang berlainan.

Sebahagian pelancong memberi komen bahawa kemudahan pejalan kaki di Kuala Lumpur masih lemah. Manakala sebahagian lagi menyatakan mereka terasa selamat apabila berada di negara ini. Yang lain pula memuji-muji makanan yang ditawarkan di Malaysia dan ada juga yang mempersoalkan pengurusan sampah di rumah ibadat.

“Orang ramai sangat mesra, semua orang mahu membantu anda, itu bagus. Makanan adalah epik. Anda mempunyai makanan India, sedikit Cina, [dan] sedikit makanan Melayu. Ia sangat bagus,” kata Ben, seorang pelancong dari UK.

“Satu-satunya perkara yang saya rasa sukar di KL ialah ia tidak mudah untuk dilalui. Bagi warga asing, berjalan kaki tidaklah begitu hebat. Jadi, anda akan berjalan selama seminit dan tiba-tiba, tiada jalan. Anda perlu mendapatkan Grab atau sesuatu,” kongsinya sebelum menambah bahawa untuk menempah teksi atau Grab juga sukar di Malaysia kerana ia mengambil masa menunggu sekitar 20 hingga 30 minit.

Sementara itu, Paul dan Jen yang juga dari UK memberitahu YouTuber bahawa mereka mendapati kebersihan di Batu Caves agak teruk. Mereka mendapati sampah berselerak di sekitar kawasan kuil yang telah menjadi tempat tarikan pelancong. Selain itu, Paul berkata bahawa agak takut untuk melintas jalan di sini kerana motosikal tidak mematuhi isyarat lalu lintas.

“Pada asasnya, (anda perlu) ada orang tempatan di sebelah anda, antara anda dan kereta, dan anda akan berasa lebih selamat,” katanya sambil ketawa selepas memuji negara ini kerana rakyatnya yang mesra dan pelbagai tempat untuk diteroka.

Sementara itu, bagi sepasang warga Australia, sate adalah makanan yang tidak boleh dilupakan sepanjang berada di negara ini. Mereka juga memuji keramahan rakyat Malaysia dan rasa selamat di bandar itu, sambil menambah pepatah bijak bahawa setiap orang harus “menggunakan otak” kerana setiap bandar di dunia mempunyai kawasan yang tidak selamat.

Dalam video berbeza, Chai bercakap dengan pasangan Denmark yang agak tidak berpuas hati dengan Langkawi kerana banyak restoran tidak menyediakan minuman keras. Selain itu, mereka juga mengadu tentang penginapan mereka di Bukit Bintang yang terlalu jauh dari tempat-tempat tarikan.

Manakala Nicolas, seorang pelancong dari Perancis yang datang ke Malaysia disebabkan kerja, memuji kepelbagaian negara ini, berkata, “Tiada yang sempurna. Tetapi nampaknya semuanya berjalan lancar.”


Ini Apa Yang Berlaku Sekiranya Kita Minum 10 Coke Setiap Hari

Seorang lelaki bertindak gila apabila dia membuat keputusan untuk minum sebanyak 10 tin air coke setiap hari selama sebulan. Tujuannya adalah untuk melihat perubahan yang akan berlaku kepadanya selepas sebulan. Sepanjang tempoh eksperimen, lelaki ini masih melakukan aktiviti senaman hariannya (gym dan jogging) seperti biasa.

Sebelum ujian ini dimulakan, berat badannya adalah 168 pound (76.2 kg)

Seminggu kemudian, George masih belum merasakan perubahan yang ketara tetapi jarum penimbang menunjukkan berat badannya semakin bertambah.

Dan selepas hari terakhir iaitu hari yang ke-30, berat badan George bertambah sebanyak 23 pound (10.4 kg) menjadi 190 pound hanya dengan rutin minum sebanyak 10 tin air Coke setiap hari selama sebulan.

Selain berat badan yang bertambah, tubuh badannya yang dahulunya kelihatan fit kini berubah menjadi sedikit boroi. Lebih teruk lagi George kini memasuki fasa awal penyakit kencing manis.

Apa yang cuba dibuktikan oleh beliau dalam eksperimen ini adalah, kepada mereka-mereka yang masih kecewa dengan berat badan berlebihan walaupun sudah ikat perut, anda perlu semak semula pengambilan air berkarbonat anda.

Melalui ujian ini, sudah terbukti kandungan gula dalam air berkarbonat seperti Coke amatlah tinggi dan memberi kesan besar terhadap berat badan anda.

Pada George, amalan diet keterlaluan sehingga berlapar sepanjang hari semata-mata mahu kurus adalah karut belaka kerana ramai orang yang melakukannya terlepas pandang terhadap pengambilan air berkarbonat yang lebih penting.

Eksperimen ini berjaya mendedahkan satu lagi kesan negatif ketagihan air Coke kepada seseorang. Jadi mulai hari ini, marilah kita sama-sama mengurangkan pengambilan air berkarbonat masing-masing untuk kesihatan tubuh badan yang lebih baik.


14 Lokasi Anda Boleh Enjoy Sakan Di Phuket Dan Hanoi

Menyebut tentang Phuket, pastinya anda sudah membayangkan laut yang membiru serta persekitarannya yang bersih. Pulau yang menyajikan 1001 hiburan khususnya buat golongan muda ini nampaknya turut menjadi tarikan buat mereka yang gemar bergambar.

Begitu juga dengan Hanoi dimana bandar ini sememangnya terkenal dengan sejarah, bangunan ikoniknya serta barangan dan tekstil yang ditawarkan dengan harga yang rendah.

Berita baik buat warga utara, AirAsia baru sahaja membuka laluan penerbangan Pulau Pinang ke Hanoi dan Phuket yang merupakan laluan antarabangsa kesembilan dan kesepuluh negeri ini. Lebih menarik, penerbangan ke Hanoi bakal berlangsung empat kali seminggu manakala penerbangan ke Phuket bakal diterbangkan setiap hari.

Nak tahu apa yang best di Phuket dan Hanoi? Jom teruskan membaca untuk sama-sama mengetahui keindahan dan keseronokan laluan terbaru AirAsia ini.

Sekiranya anda bakal terbang ke Phuket dan sedang buntu mencari destinasi yang menarik, menuju ke Patong Beach pastinya bukan pilihan yang silap. Pantai yang terpopular di Phuket dengan jarak 2.5 kilometer ini berjaya menyajikan apa yang dimahukan para pengunjung.

Penawaran kedai yang pelbagai bagai disertakan dengan restoran antara yang membuatkan orang ramai tidak pernah bosan dengan pantai ini. Boleh dikatakan Patong Beach antara destinasi utama dan wajib sekiranya anda ke Phuket.

Kata orang, tidak sah sekiranya singgah ke Phuket namun tidak menikmati keindahan pulau yang menjadi tarikan utama di Phuket ini. Mendapatkan pakej island hopping untuk ke tiga-tiga pulau utama merangkumi Phang Nga Bay, Phi Phi Island dan Similan Island antara destinasi wajib yang perlu dilawati.

Dinamakan sebagai ‘James Bond Island’, Nail Island antara pulau yang akan dibawa sekiranya anda menjalankan aktiviti island hopping.

Buat anda yang cintakan sukan lasak, melihat pemandangan daripada Samet Nangshe Viewpoint antara yang perlu dituju. Selain itu, Karon Viewpoint antara yang menjadi tarikan utama Phuket khusus buat mereka yang ingin melihat pemandangan panorama sekitar Phuket.

Mungkin ramai yang tidak tahu, Phuket turut mempunyai sisi retronya yang tersendiri. Melangkah ke Phuket Old Town, anda akan merasai sebuah pengalaman yang baru daripada bandar ini.

Penawaran barangan yang mampu milik, hidangan makanan yang pelbagai diselang seli dengan bangunan retro pastinya membuatkan anak muda teruja. Jika anda sedang mencari port ‘hipster’ untuk mengambil gambar, inilah tempatnya.

Phuket juga turut menawarkan night life yang menghiburkan khususnya buat anak muda. Antara acara yang ikonik di Phuket sudah pastinya Phuket FantaSea yang membolehkan pengunjung melihat keunikan Thailand dalam satu malam.

Persembahan daripada gajah yang dilatih, tarian serta beberapa acara lain antara yang anda boleh jangkakan daripada Phuket FantaSea. Dalam memberi pengalaman yang penuh buat para pengunjung, anda tidak dibenarkan untuk merakam atau mengambil gambar semasa acara ini berlangsung.

Buat anda yang mencari tempat premium untuk berhibur bersama rakan atau keluarga anda, Baba Nest adalah jawapannya. Penawaran hidangan minuman yang pelbagai beserta landskapnya yang memukau antara yang membuatkan tempat ini berjaya menjadi tarikan.

Selain itu, Baba Nest turut menjadi tempat untuk orang ramai menikmati terbenamnnya matahari di bumi Phuket. Indah bukan?

Sekiranya sebelum ini kami membincangkan tentang keindahan Phuket, pada kali ini kami ingin berkongsi kepada anda keindahan di Hanoi pula. Bandar Hanoi sememangnya terkenal dengan rekabentuk bangunannya yang ikonik. Oleh yang demikian, melihat bangunan yang indah dan dikekalkan sebagai ‘World Heritage Site’ antara yang boleh anda jangkakan.

Bertempat di Ba Dinh Square, Ho Chin Minh Mausoleum berjaya menjadi tempat paling tinggi dilawati pengunjung apabila tiba di Hanoi. Memasuki museum pastinya anda berpeluang melihat pelbagai sejarah dan peninggalan negara ini namun apa yang membuat museum ini sangat unik adalah badan individu berpengaruh yang diawet dikenali sebagai ‘Uncle Ho’.

Badannya yang diawet di dalam sebuah bekas kaca antara pengalaman unik yang boleh dilihat apabila melawat museum ini selain daripada kisah disebalik pengawetan yang dibuat. Tidak hairanlah Ho Chin Minh Mausoleum terus kekal menjadi museum paling ramai dikunjungi di Hanoi.

Berjaya disenaraikan sebagai UNESCO World Heritage Site 2010, Imperial Citidel of Tang Long atau lebih dikenali dengan nama Hanoi Citidel merupakan destinasi yang boleh anda tuju untuk melihat peninggalan purba serta artifak sejak abad keenam sehingga abad ke-20.

Selain artifak, para pengkaji turut menjumpai beberapa wang perak lama, ceramik dan barangan-barangan lama yang dipercayai daripada hubungan dagang bersama China sejak berabad lalu.

Mula diperkenalkan sejak abad kesebelas, Thang Long Water Puppet berjaya menjadi sesuatu yang sentimental buat penduduk Vietnam. Melalui persembahan ini para penonton bakal diceritakan aktiviti serta kegiatan penduduk asli Vietnam suatu ketika dahulu. Persembahan ini juga dianggap sebagai penceritaan orang tua-tua kepada golongan muda tentang aktiviti mereka.

Sekiranya anda ingin menjadi sebahagian daripada penonton teater Thang Long Water Puppet, kami cadangkan untuk anda dapatkan tiket dengan lebih awal untuk mengelakkan daripada kehabisan. Harga sekitar VND 100,000 (RM17) antara yang boleh anda jangkakan bagi tiket persembahan ini.

Sekiranya anda seorang kaki shopping, melawat Hanoi Old Quarter pastinya merupakan destinasi wajib. Dari segi rekaan, bangunan di Hanoi Old Quarter telah turut mendapat sentuhan Perancis hasil penjajahan pada zaman dahulu.

Penawaran kedai yang pelbagai merangkumi tekstil, aksesori, barang kemas dan hidangan makanan yang mampu milik antara yang membuatkan Hanoi Old Quarter tidak pernah lekang dengan pengunjung. Tidak hairanlah, destinasi ini berjaya menerima peningkatan pengunjungan daripada Rakyat Malaysia.

Sekiranya anda mahu mencari ketenangan malam di tempah yang indah di Hanoi, Tasik Hoan Kiem adalah tempatnya. Tasik yang dikatakan pernah menjadi upacara lagenda suatu ketika dahulu kini telah menjadi tempat rekreasi dan tarikan ramai.

Bertempat di Jalan Nha Chung, St Joseph’s Cathedral atau lebih dikenali orang setempat dengan nama  Nhà Thờ Lớn merupakan gereja katolik tertua di Hanoi. Sekiranya anda sudah berada di Hanoi, anda boleh merancang perjalanan anda ke St Joseph Cathedral serta Tasik Hoan Kiem secara serentak berikutan lokasinya yang berdekatan.

Untuk pengetahuan anda, gereja ini mula disiapkan pada tahun 1886. Apa yang membuatkan gereja ini lebih unik, gereja ini turut diinspirasikan daripada gereja Notre Dame yang bertempat di Paris sebagai simbol penjajahan Perancis suatu ketika dahulu. Difahamkan gereja ini berjaya menjadi tumpuan ramai berikutan seni rekaannya di dalam dan luar gereja.

Menerusi museum yang unik ini, para pengunjung dapat melihat revolusi Vietnam sepanjang berada dibawah penjajah Perancis suatu ketika dahulu. Barang peninggalan melibatkan senjata dan pakaian askar terdahulu antara yang dipaparkan di museum ini. Sekiranya anda seorang yang minat dengan sejarah, Museum Penjara Hoa Lo sememangnya destinasi yang baloi untuk dilawati.

Berjaya disenaraikan sebagai tapak UNESCO World Heritage pada tahun 1994, Halong Bay sememangnya tempat yang menarik untuk melihat keindahan alam. Airnya yang hijau disertakan dengan pulau batu kapur antara yang membuatkan Ha Long Bay tampil unik. Sekiranya anda berpendapat tempat ini sangat dekat dengan anda, anda mungkin pernah melihatnya di beberapa filem terkemuka Hollywood.

Buat pencinta aktiviti lasak, mendaki ke Bukit Fansipan antara yang perlu berada di dalam wishlist anda apabila berada di Hanoi. Pendakian selama 2 hari 1 malam ini bakal membawa anda ke puncak tertingggi IndoChina dengan ketinggian 3,143 meter.

Selain itu, terdapat juga altenatif terbaru di Bukit Fansipan dimana anda boleh menaiki kereta kabel selama 15 minit untuk sampai ke puncak Bukit Fansipan. Berdasarkan review daripada orang ramai, adalah satu kerugian sekiranya anda ke Hanoi namun tidak menikmati keindahan alam di Bukit Fansipan.

Kami pasti banyak lagi tempat yang boleh diteroka semasa anda berada di Hanoi dan Phuket. Membuat kajian dengan lebih awal pastinya membolehkan anda menyusun masa dan itinerary anda dengan baik.

Buat anda yang ingin travel ke Hanoi dan Phuket, AirAsia mempunyai tawaran menarik untuk anda! Anda berpeluang untuk menempah penerbangan ke Phuket dari Pulau Pinang dengan harga serendah RM79 sahaja manakala ke Hanoi ditawarkan dengan harga serendah RM99.

Anda boleh mendapatkannya bermula 4 April 2018 sehingga 15 April 2018 dimana jadual penerbangan bakal bermula 1 July 2018 sehingga 28 Oktober 2018. Untuk tidak melepaskan promosi terbaru daripada AirAsia, adalah lebih baik untuk memuat turun aplikasi AirAsia yang tersedia buat iOS dan Android.


‘Banyak Yang Tak Kena’ – Fauziah Nawi Mengaku Masih Belum Tonton Mat Kilau

Sesetengah orang masih lagi belum menonton Mat Kilau di pawagam termasuklah seniwati terkenal, Fauziah Nawi yang mengakui belum terbuka hati untuk menonton filem pecah panggung arahan Syamsul Yusof.

Fauziah mengatakan dia mempunyai alasan tersendiri mengapa dia masih belum menonton filem tersebut sehingga ke hari ini walaupun ia mengenai sejarah.

“Saya sememangnya kagum dengan arahan Syamsul Yusof yang membawa naskah bergenre sejarah itu mengikut caranya tersendiri,” ujar Fauziah kepada wakil Kosmo.

“Saya tak tengok pun. Saya takut nak pergi! Semua filem dan tempat terbuka macam panggung wayang sampai sekarang saya tak pergi sebab Covid-19.

Fauziah menjelaskan bahawa bukan kerana dia tidak mahu menerima idea orang baharu macam Syamsul, tetapi Syamsul mempunyai cara arahannya tersendiri yang ditonjolkan dalam filem Mat Kilau itu dan selalunya Syamsul pegang apa pun ia akan jadi emas.

Bagi Fauziah, dengan adanya filem Mat Kilau itu menyebabkan orang ramai tengok cerita melayu pada masa sekarang.

Sejujurnya, Fauziah mengatakan dia juga melihat adegan pendek dalam trailer filem itu dan menganggap ada sesuatu yang tidak kena dengan bahasa dan perkataan di dalam filem tersebut.

“Bukan sebab Mat Kilau arahan Syamsul terlalu komersial. Mana ada orang dahulu gunakan perkataan atau bahasa sebegitu. Maaf, saya tak tengok. Lantaklah macam mana sekalipun.

Katanya lagi, dia lebih meminati arahan filem dari adik lelaki Syamsul Yusof iaitu Syafiq Yusof dari sudut filem kerana semua orang ada selera masing-masing.

Dalam perkembangan lain, Fauziah kini sedang membuat persiapan untuk mengarahkan teater Srikandi Tun Fatimah yang akan dibintangi ramai pelakon handalan seperti Aqasha, Mhia Farhana, Naque Ariffin, Sobri Anuar dan Farah Ahmad.

Pementasan teater tersebut akan berlangsung pada 27, 28, dan 29 Oktober ini di Main Auditorium, Universiti Islam Antarabangsa (UIA).


Bapa Botakkan Kepala Sendiri Demi Anak Yang Menghidap Kanser Tulang

Pengorbanan ibu dan ayah dalam membesarkan anak-anak begitu besar. Kasih sayang yang diberikan mereka tidak boleh disangkal lagi kerana mereka yang paling terkesan apabila sesuatu musibah berlaku kepada anak-anak.

Mereka pasti akan melakukan yang terbaik bagi mengembirakan hati anak-anak di kala ujian hidup datang melanda. Begitulah nasib yang terpaksa di tanggung oleh seorang bapa bernama Jeffri Senin apabila anak kesayangannya didiagnosis mengidap kanser tulang.

Anak perempuannya, Rayyana yang berumur 9 tahun mengidap penyakit Ewing Sarcoma, salah satu jenis kanser tulang yang jarang berlaku.

Menurut Jeffri dalam satu temu bual bersama Harian Metro, berkata anaknya disahkan menghidap kanser tulang sejak Ogos lalu dan sedang mendapatkan rawatan di Hospital Sultanah Aminah dan Hospital Sultan Ismail, di Johor.

Rayyana perlu menjalani 14 kali rawatan kemoterapi iaitu tiga minggu sekali selama setahun.

Rayyana mengalami keguguran rambut disebabkan kesan sampingan daripada rawatan kemoterapi berkenaan. Sebagai seorang bapa, dia sanggup membotakkan kepalanya sendiri supaya kelihatan sama dengan anaknya itu. Menurut Encik Jefri, perkara tersebut dilakukan bagi menaikkan semangat dan memberikan kekuatan kepada anaknya yang bergelut dengan komplikasi tersebut.

Beliau memuat naik gambar mereka bersama-sama di Facebook. Kemudian, menunjukkan komen yang mengatakan dia kacak walaupun botak kepada anak perempuannya .

Menurutnya, “Saya ingin membuktikan bahawa perubahan ini bukanlah satu kekurangan, tetapi sebaliknya sesuatu perkara yang biasa. Sebagai seorang bapa, saya hanya boleh memberikan sokongan moral. Saya mahu dia menjadi kuat dan ceria sambil berjuang melawan penyakit ini, ”

Dia menegaskan bahawa dia tidak memerlukan bantuan wang ringgit, cuma cukup sekadar doa untuk anaknya agar cepat sembuh sahaja.

Terdahulu, seorang bapa menggunakan suara anaknya pada aplikasi Waze membuatkan Netizen tertarik. Klik pautan di bawah untuk bacaan lanjut.

Guna Suara Anak Pada Aplikasi Waze, Bapa Ini Curi Perhatian Netizen

IKEA Malaysia Beri Cuti Satu Bulan Bergaji Kepada Kaum Bapa

Kisah Pengorbanan Besar Seorang Bapa Demi Melahirkan Lagenda Catur Muda


Bapa Bunuh 7 Bayi Hasil Sumbang Mahram, Mengaku Disuruh Oleh Bomoh

Seorang lelaki warga Indonesia mengaku merogol anak kandungnya dan membunuh 7 bayi hasil daripada sumbang mahram atas nasihat seorang bomoh.

Ketua Polis Banyumas, Kombes Edy Suranta Sitepu menjelaskan, kes itu bermula apabila suspek, Rudi yang berusia 57 tahun berhijrah ke Klaten untuk bekerja sebagai buruh binaan pada 2011.

“Suspek menjelaskan, pada 2011 dia berhijrah ke kawasan Klaten untuk menjadi buruh binaan. Kemudian dia bertemu dengan seseorang di sana yang dia anggap sebagai bomoh,” katanya kepada Detik.

Selepas berjumpa dengan bomoh, Rudi menyatakan hasratnya untuk menjadi kaya dengan cara yang tidak betul.

“Kemudian bomoh itu menasihatinya bahawa jika dia ingin kaya, dia perlu menyetubuhi anak kandungnya. Kemudian apabila anaknya lahir, dia perlu ditanam hidup-hidup sehingga 7 kali berturut-turut,” jelas Edy.

Ketika sidang media itu, Rudi mengaku dia bertemu dengan bomoh ketika merayau di Klaten. Daripada pertemuan dengan bomoh itu, Rudi mengaku telah menerima cadangan untuk menghamilkan anak kandungnya dan membunuh bayi yang dikandung anaknya.

“Saya dapat bisikan daripada bomoh. Mereka kata kalau nak kaya, anak awak akan mengandung sehingga 7 kali kemudian bunuh (bayi),” kata Rudi kepada pemberita.

Ketika melakukan hubungan seksual, Rudi mengaku mengugut anaknya dengan senjata tajam.  “Ancamannya ialah ‘jika anda melaporkan saya akan membunuh’,” katanya kepada Detik.


Bapa Hadiahkan Anak Kereta Porsche Sempena Hari Jadi Yang Ke-21

Setiap ibu bapa mahu berikan ‘hadiah’ yang terbaik buat anak-anak mereka tiap-tiap kali sambutan hari jadi pada setiap tahun. Tidak kiralah sama ada hadiah untuk besar ataupun kecil.

Baru-baru ini tular beberapa rakaman video dan gambar di mana ada sebuah Porsche 718 berwarna kuning dibawa di dalam sebuah kotak akrilik yang dihiasi dengan belon berwarna-warni, ucapan dalam Bahasa Cina dan belon bernombor 21.

♬ original sound – AzrulAzlan – AzrulAzlan

Momen indah yang dirakam dan tular di media sosial itu telah mendapat pelbagai reaksi netizen. Ramai tumpang gembira apabila melihat gadis itu memeluk bapanya dengan penuh erat sekali.

Bagaimanapun dalam masa yang singkat sahaja netizen berjaya menjumpai ke manakah kereta Porsche itu menuju. Difahamkan kereta sportcar tersebut merupakan hadiah oleh bapa untuk diberikan sebagai hadiah hari jadi buat anak gadis mereka.

Nyata netizen lagi, mereka tidak cemburu lihat gadis itu dihadiahkan kereta sportcar yang berharga ratusan ribu ringgit. Sebaliknya, mereka ‘cemburu’ melihat gadis itu masih mempunyai bapa untuk dipeluk dengan penuh kasih sayang.

Tambah netizen lagi, mereka turut respect melihat bapanya yang berpakaian biasa sahaja umpama ‘diam-diam ubi berisi’ mampu menghadiahkan sebuah kereta Porsche buat anak gadisnya yang sangat bertuah.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Bapa Ini Sanggup Bahayakan Nyawa Anak Demi Sahut Cabaran ‘Willie’ Daripada Rakan

Seorang ayah mendapat perhatian warganet apabila beliau dirakam melakukan aksi berbahaya ketika menaiki motosikal sambil membawa anaknya. Video yang berlegar di media sosial itu kini mendapat perhatian negatif dari netizen dan dianggap memperjudikan nyawa anaknya.

Salah satu akaun di Twitter telah memuat naik video yang menunjukkan seorang ayah menerima cabaran perakam video untuk melakukan aksi ‘willie’ atau aksi mengangkat tayar hadapan sambil membawa anaknya. Lelaki tersebut turut dirakam melakukan aksi ngeri dengan tidak memakai topi keledar.

Jangan sesekali perjudikan nyawa anak kecil untuk hobi kita yang tak berfaedah. pic.twitter.com/StiqF6WNul

— MyWatch (@My_CrimeWatch) February 16, 2022

Sejak dimuat naik, video itu sudah ditonton lebih 100,000 kali. Kebanyakan warganet yang menonton meluahkan rasa geram kepada lelaki tersebut yang membahayakan nyawa anaknya.

“Bawak anak satu hal, tak pakai helmet satu hal, tak cover no plate satu hal,” kata salah seorang netizen. “Anda mungkin rasa cool, cuba kalau jatuh? Rasa cool pun dah tak ada, menyesal saja nanti,” kata netizen yang lain.

Manakala bagi seorang netizen, beliau melihat orang sekarang lebih suka mengejar perhatian dengan cara yang bahaya, “Demi content, semua orang sanggup buat apa je walaupun benda itu membahayakan nyawa,” katanya.

Sehingga laporan ini ditulis, masih belum ada apa-apa tindakan daripada pihak berkuasa. Namun sebahagian netizen sudah menjangkakan bahawa lelaki itu akan menerima kesan selepas memperjudikan nyawa anaknya demi cabaran daripada si perakam.

Netizen luah kebimbangan lihat pemandu Triton biar kanak-kanak bermain di belakang. Untuk bacaan lanjut, klik pautan di bawah.

Netizen Luah Kebimbangan Lihat Pemandu Triton Biar Kanak-Kanak Bermain Di Belakang

Sanggup Ikuti Trend Sehingga Abaikan Keselamatan Anak, Video TikTok Wanita Ini Raih Perhatian Netizen

Remaja Rohingya Berang Dirakam Minta Sedekah, Digelar ‘Long Tiger Jr’ Oleh Netizen


Bapa Kecewa Hak Anak OKU Dinafikan Selepas Peniaga Minta Alih Kereta Untuk Buka Gerai

Isu penyalahgunaan tempat letak kereta Orang Kelainan Upaya (OKU) bukanlah sesuatu baru dan boleh dikatakan masih ada individu menafikan hak golongan OKU ini.

Terbaharu, seorang pengguna Facebook Isma Nizam Norahman telah berkongsi situasi mengecewakan yang dilaluinya di sebuah kompleks sukan di Klang pada Ahad lalu. Mana tidaknya, hak menggunakan tempat letak kereta OKU untuk anaknya diambil oleh peniaga jalanan untuk berniaga.

Menerusi perkongsiannya, ketika itu ramai orang di kompleks sukan tersebut dan tempat letak kereta untuk OKU juga penuh. Kemudian, dia ternampak satu kerusi diatas tapak tempat letak kereta OKU dan segera alihkannya, namun dia tiba-tiba didatangi oleh seorang individu yang memintanya untuk mengalihkan kenderaan sebab mahu jadikan tapak itu untuk berniaga.

Tambahnya, dia sudah memaklumkan bahawa anaknya OKU dan mahu menggunakan tempat letak kereta tersebut tetapi individu itu tetap bertegas mahu dia mengalihkan kenderaan.

Menurut laporan, kejadian seperti ini bukanlah pertama kali berlaku kepadanya cuma dia mula bersuara pada hari kejadian kerana dia membawa anaknya OKU bukalah berseorangan dan seperti yang diperkatakan tadi, parking OKU sudah penuh.

Lantaran itu, Isma mahu kempen berkaitan dan penguatkuasaan terus dipergiatkan oleh pihak berkuasa agar golongan OKU tidak terus ditindas. Malah, Isma berpesan kepada para peniaga dan orang ramai agar tidak melakukan perkara sedemikian.

Sementara itu, pasti masih ada individu tidak tahu siapa yang layak menggunakan parkir OKU, klik pautan di bawah untuk ketahui lanjut.

Siapa Sebenarnya Layak Guna Petak Parkir OKU

‘Fahami Dan Hormat’, Netizen Kongsi Pengalaman Berurusan Dengan OKU Selepas Baca Kisah Azmi Saat

12 Keistimewaan Jadi OKU Berdaftar Dan Bagaimana Mendapatkannya


Bapa Kepada 5 Orang Anak Ini Terkejut Yoo Jae Suk Biayai Kos Rawatannya

Pengacara terkenal Yoo Jae-suk, memang cukup dikenali dan disayangi oleh rakyat Korea. Beliau yang lebih dikenali menerusi rancangan Running Man ini boleh dikatakan diantara bintang yang paling terkenal di sana.

Baru-baru ini telah tular sebuah cerita tentang sifat pemurah bintang ini yang secara tidak langsung telah menjadikan beliau diantara selebriti paling pemurah di Korea Selatan.

Seorang netizen dari Korea Selatan telah mendedahkan kisah mengenai adik kepada rakannya yang merupakan bapa kepada lima orang anak. Difahamkan, bapa kepada lima orang anak itu menghidap penyakit yang serius dan harus dibedah dengan segera.

Oleh kerana lelaki itu bukanlah dari orang yang senang, situasi tersebut telah menjadi satu masalah kepadanya, terutama sekali dalam hal kewangannya.

Difahamkan, kos rawatan tersebut memakan dana yang tinggi dan sebagai bapa kepada lima orang anak yang sedang membesar, agak sukar baginya untuk dapat dana yang sebanyak itu dalam jangka masa yang cepat.

Nasib ternyata menyebelahi lelaki tersebut kerana hospital itu difahamkan mempunyai sebuah program di mana bantuan akan diberikan kepada pesakit yang memerlukan. Difahamkan, program tersebut boleh diibaratkan sebagai jambatan bagi mereka yang berkemampuan untuk menghulurkan bantuan.

Apabila mengetahui ada seorang bapa kepada lima orang anak ini memerlukan dana untuk menampung kos rawatan dan pembedahannya, seorang penderma telah tampil untuk memberikan bantuan yang diperlukan.

Bersyukur dengan bantuan yang diberikan, keluarga ini memutuskan untuk mencari siapakah lelaki budiman yang telah membantunya kerana dia ingin menzahirkan rasa terima kasihnya kepada penderma tersebut.

Apabila mengetahui siapakah individu yang telah menghulurkan bantuan tersebut, bapa kepada lima orang anak ini nyata terkejut kerana lelaki budiman tersebut rupa-rupanya adalah Yoo Jae-suk, selebriti yang paling terkenal di Korea Selatan.

Berdasarkan laporan media, rupa-rupanya bintang tersebut memang sudah lama memberikan bantuan seperti ini dan beliau menghulurkan bantuan kepada mereka yang memerlukan untuk setiap bulan.

Namun, Jae-suk tidak menguar-uarkan sifat pemurahnya kepada orang ramai. Sifat murninya itu mula diketahui ramai setelah didedahkan oleh bapa kepada lima orang anak ini. Jae-suk difahamkan bukan sahaja terkenal kerana bakat pengacaraannya, malah beliau juga turut dikenali dengan sifat murninya dan kisah ini secara tidak langsung telah meningkatkan lagi populariti dan nama bintang ini.

Baca juga perkongsian kami yang lain melalui pautan di bawah!

Park Seojoon Beli Bangunan RM40 Juta Dan Tawar Sewa Dengan Harga Murah Demi Bantu Peniaga

Berita Keprihatinan Ustaz Ebit Lew Tular Di Korea, Netizen Nyata Terkejut Dan Bangga


Bapa Meraung Tidak Berdaya Selamatkan Anak Dibaham Buaya, Kata-Kata Perakam Buat Netizen Marah

Semalam, satu hantaran video menjadi tular di akaun Facebook apabila seorang kanak-kanak dibaham buaya dalam kejadian di perairan, Lahad Datu.

Gagal mengawal kesedihan, lelaki berkenaan dilihat menangis dan meratapi insiden menimpa anaknya susulan kejadian itu berlaku di hadapan matanya sendiri.

Kejadian itu mengakibatkan lelaki terbabit turut mengalami kecederaan di tangan ketika cuba menyelamatkan anaknya dalam serangan tersebut.

Bahkan, bukti gambar yang dimuat naik di akaun Facebook tersebut turut menunjukkan badan bapa mangsa mempunyai kesan gigitan buaya sehingga menampakkan isi kulit.

Perjuangan seorg bapa #anakdibahambuaya #lahaddatu #sedih #luluhhati

♬ Sad song by piano and violin(886018) – NOVA

Menerusi video yang dimuat naik di aplikasi TikTok, si bapa mangsa hanya merenung jauh ke tasik dan menangis mengenang nasib anaknya sambil bertinggung di gigi air tasik itu.

Menjengah ke ruangan komen, rata-rata netizen mengecam perakam video itu yang ibarat menyalahkan bapa itu yang lari daripada operasi pihak berkuasa yang mengakibatkan anaknya kehilangan nyawa.

“Siapa suruh kau lari tadi, kan sudah dimakan buaya,” ayat yang kedengaran keluar dari mulut perakam itu.

Sementara itu, orang ramai menitipkan doa semoga si bapa kuat menghadapi ujian yang menimpanya.


Bapa Positif Dadah Ditahan, Anak Perempuan Sesak Nafas Disyaki Termakan ‘Cookies Ganja’

Seorang kanak-kanak perempuan berusia 11 tahun dikejarkan ke Klinik Kesihatan Lawin di sini, selepas termakan biskut coklat berperisa ganja buatan bapanya dalam kejadian pada Isnin.

Ketua Polis Perak, Datuk Seri Mohd Yusri Hassan Basri berkata, laporan diterima daripada pembantu perubatan klinik berkenaan sekitar jam 10.26 malam berikutan keadaan mangsa yang mengalami sesak nafas, pening kepala dan loya.

“Siasatan mendapati biskut disyaki dicampur dengan ganja dibuat oleh bapa mangsa menyebabkan dia mengalami simptom tersebut.

“Mangsa telah dibawa ke Hospital Gerik untuk terima rawatan sebelum dirujuk ke Hospital Taiping untuk pemeriksaan selanjutnya,” katanya dalam satu kenyataan hari ini.

Menurut beliau, suspek berusia 38 tahun yang bekerja sebagai penoreh getah ditahan bersama biskut berkenaan untuk siasatan lanjut.

“Ujian saringan air kencing yang dijalankan mendapati suspek positif dadah jenis tetrahydrocannibol (THC).

“Suspek direman selama lima hari sehingga Sabtu ini untuk disiasat mengikut Seksyen 31(1)(a) Akta Kanak-Kanak 2001 dan Seksyen 15 (1)(a) Akta Dadah Berbahaya 1952,” katanya.

Mohd Yusri berkata, mangsa masih menerima rawatan di hospital dan keadaan dilaporkan dalam keadaan stabil.


Bapa Sanggup Ulang Alik Johor, Singapura Selama 10 Tahun Demi Melawat Anak Di Penjara

Seorang lelaki warga Malaysia berusia 67 tahun sanggup berkorban dengan mengulang alik dari Johor ke Singapura dua kali sebulan sejak 10 tahun lalu untuk melawat anaknya di penjara yang kini berada di Penjara.

Menurut perkongsian Cheong Kah Pin dengan 8World News, beliau akan memulakan perjalanannya pada pukul 2 pagi dan menunggu di hadapan penjara selama beberapa jam sebelum dibenarkan masuk untuk bertemu anaknya.

Cheong berkongsi bahawa dia memilih untuk menaiki motor seorang diri pada pukul 2 pagi kerana cara itu lebih selamat memandang umurnya yang semakin tua.

“Saya merindui dia (anak lelakinya) dan melihatnys secara dekat adalah satu-satunya yang saya mahukan. Saya akan tunggu tidak kira berapa lama. Saya gembira selagi dapat berjumpa…”

Anak sulungnya, Cheong Chun Yin kini menjalani hukuman penjara seumur hidup di Singapura sejak 2008 kerana mengedar heroin, walaupun beliau menafikan tuduhan tersebut.

Cheong berkongsi bahawa dia telah menjual tiga buah rumahnya untuk membayar yuran guaman bagi menyelamatkan anaknya.

“Apa sahaja yang dia buat, berniaga atau perkara lain, dia mudah percaya orang lain tanpa keraguan… Dia percaya pihak lain dan tidak buat usul periksa… Sekarang dia perlu membayar harganya”

Harapan untuk mereka bersama semula kini cerah kerana pada 2024, hukuman anaknya bakal disemak semula oleh badan pengampunan Kementerian Dalam Negeri Singapura.


Protected: 14 Lokasi Wajib Pergi Jika Anda Ke Jepun Dan Ini Cara Travel Ke Sana Dengan Percuma

This content is password protected. To view it please enter your password below:


Bapa Terjun Parit Kerana Anak. Pengajaran Di Sebalik Kisah Ini Lebih Daripada Itu

Nota Editor: Kisah ini telah dikongsikan di Facebook Abd Ghani Haron. Kami kongsikan semula di sini dengan izin daripada penulis. Semoga ia dapat dijadikan pedoman buat para ibu bapa hari ini.

Anak perempuan saya yang kedua baru berusia 2 tahun, demam panas suatu pagi. Bibir merah, mata berair. Merengek sepanjang malam. Pagi tu saya tak pergi kerja, isteri pun tak pergi juga kerana risau.

Kami bersiap nak ke klinik di Sg Petani. Anak kecil itu di riba ibunya duduk didepan dan saya memandu.

Di pertengahan jalan, isteri perasan anak itu kekejangan, kakinya lurus, matanya putih dan gigi menggigit menggetar. Cepat cepat saya berhentikan kereta di tepi jalan.

Kepala ligat memikir apa patut dibuat. Isteri yang panik hanya menangis menggoncang badan dan memanggil nama anak. Saya teringat pesan kawan, jika anak kejang, jirus air. Lalu saya cempung anak itu dan terjun dalam parit di tepi bendang dengan tujuan untuk membasahkan anak itu.

Seorang Cina agak tua yang menunggang motor tetiba berhenti dan bertanya apa hal.Bila saya jawab anak saya tarik (kejang), katanya,

“Lu angkat kasi naik. Gua ada tau sikit ini macam punya sakit”.

Saya pun naik dari parit dan memangku anak.

Cina tua berkata,”lu goyang-goyang dia punya kaki, tangan, mulut bagi lembut.”

Dia pun sibuk memicit sana sini. Akhirnya kekejangan hilang. Dia cepat-cepat suruh saya ke klinik dan pesan isteri terus picit-picit anggota anak. Saya memandu dengan seluar baju basah ke klinik.

Semasa memandu balik, teringat kisah Cina tua itu. Tidak lain inilah pertolongan Allah, yang kekadang kita terlupa bila masalah telah selesai. Kita lebih mudah berkata “Mujurlah…..” dari merasa kehadiran pertolongan Allah kepada kita.

Amat berat untuk berkata Allah telah menolong aku, tapi lebih mudah menyebut “mujurlah …..itu ini”.

Baca: Anak Lukis Gambar Perompak Namun Respon Ayahnya Diluar Kebiasaan Ibu Bapa

Saya nak anda semua merenung dan bermuhasabah, pernahkah anda terbuat begini. Ayuh betul kan kepada untuk merasa kehadiran pertolongan Allah dan bersyukur.

Berhentilah dari menyebut ” mujurlah, nasiblah ada itu ini” kepada menyebut Alhamdullilah, Allah telah menurunkan pertolongannya. Allah takdirkan nak saya itu hari ini menjadi seorang doktor di unit kecemasan Hospital Sultan Abd Halim.

Sebagai ibu bapa, paling dibimbangi anaknya sakit. Rasanya lebih teruk dari diri sendiri yang sakit. Kepada mereka yang menjadi anak, ingatlah emak kamu pernah suatu masa dulu tidak tidur sekejip mata pun. Tangisnya mungkin lebih banyak dari dari kamu yang menangis kerana bimbangnya.

Nak tau rasanya,tunggulah bila kamu ada anak.

Allah boleh datangkan pertolongan dengan tidak disangka. Saya tidak menyangka seorang Cina tua sanggup berhenti kenderaan hanya untuk membantu sedang berapa banyak kenderaan yang berlalu hanya melihat sahaja.

Jika kita menemui sesuatu masalah orang lain, hulurkan bantuan yang terdaya jika kita ada ruang untuk membantu, kerana tidak mungkin Allah jadikan sesuatu melain ada tujuannya.

Mungkin ini satu ujian kepada kita, mungkin ini satu peluang berbuat baik. Moga suatu masa bila kita kecemasan, Allah datangkan pertolongan kepada kita.

Bila terjadi sesuatu yang cemas, jangan bergelut dengan pertolongan manusia sahaja, tetapi mintalah pertolongan Allah disamping mengharap pertolongan manusia. Bila terkeluar dari masalah, rafakkan rasa syukur, rasakanlah kehadiran pertolongan Allah.

Jika dalam Quran Allah menyebut Dia boleh datangkan rezeki dari arah yang tidak disangka-sangka, yakinlah pertolongan Allah juga boleh datang dari arah yang tidak disangka.

Seorang guru saya allahyarham Ustaz Rashid Mahang bercerita, suatu tengah malam dia balik dari mengajar, keretanya rosak di tengah hutan hendak ke Mahang. Tiada rumah orang di situ.

Tetiba datang seorang India mabuk yang nak bantu perbaiki kereta dengan suluhan lampu suluh. Dari mana dia datang, tetapi dia berjaya memulihkan kereta dan berlalu dalam gelap malam.

Ustaz Rashid berkata jangan putus asa dari pertolongan Allah. Allah datangkan pertolongan secara tidak terfikir oleh kita.

Bila berlaku sesuatu yang kita sudah tidak berupaya, berserahlah dan yakinlah pertolongan Allah amat dekat. Jangan sombong berkata mampuihlah aku kali ni, tak ada sapa nak tolong aku dsbnya.

Kembalilah memohon kepada Allah. Jangan bataskan kemampuan dan kuasa Allah. Sesungguhnya Dia mengatur segalanya untuk kita. Kekadang menjadi rahmat, kekadang menjadi ujian, kekadang menjadi kifarah kepada dosa kita.

Selagi niat kita baik, ikhlas, Allah tidak akan menganiaya hambanya.

Baca lagi: 7 Cara Mudah Ibu Bapa Boleh Kenalkan Allah Pada Anak Kecil

LIKE dan FOLLOW Vocket di Facebook serta Instagram


BAPE Berkolaborasi Sekali Lagi Dengan DC Comics

BAPE nampaknya sekali lagi bekerjasama dengan DC Comics dalam menghasilkan koleksi yang baru yang pastinya akan mendapat sambutan daripada para peminat DC Comics. BAPE secara rasminya memilih dua watak ikonik iaitu Batman dan Superman yang akan mula dijual esok.

BAPE dan DC Comics akan menampilkan logo Batman dalam warna camo kuning dan hitam, logo Superman dalam warna camo merah dan biru, dan logo Ape Head yang dihasilkan bersebelahan simbol DC Comics untuk kolaborasi terbaru ini.

Antara koleksi yang akan ditampilkan oleh BAPE dan DC Comics adalah koleksi hoodie, jaket dan baju T yang menarik dengan setiap koleksi tersebut mewakili logo Batman, Superman dan Ape Head. Lebih menarik lagi, koleksi hoodie yang mewakili logo Batman mempunyai gabungan warna hitam diantara warna biru, merah dan kelabu.

Koleksi DC Comics x  BAPE yang terbaru ini akan dilancarkan pada 30 Mac 2019. Koleksi ini akan tersedia di seluruh cawangan BAPE, laman rasmi bape.com dan ZOZOTOWN. Jika ada rakan di Jepun, boleh minta bantu untuk belikan esok.


BAPE Kongsi Teaser Kolaborasi Bersama Formula 1

BAPE telah berkongsi satu teaser untuk menarik perhatian para peminat mengenai model kereta perlumbaan hasil kolaborasi bersama Formula 1 yang telah dilancarkan di Tokyo pada September tahun lepas.

BAPE® x Formula 1 #BapeF1 stay tuned! @f1 @bape_japan @bape_us @bapestorechina @bapestorehongkong #bape

A post shared by  BAPE STORE® HONG KONG OFFICIAL (@bapestorehongkong) on Mar 25, 2019 at 9:00pm PDT

Kereta perlumbaan Formula One itu digelar sebagai BAPE F1 dan dihiasi sepenuhnya dengan label streetwear Jepun termasuklah dengan cetakan camo, Ape Head dan rupa bentuk yang seakan ikan jerung.

Model edisi khas ini mempunyai warisan dan identiti yang unik dengan gaya reka bentuknya yang menarik dan ianya dapat digunakan di litar sukan sebagai kenderaan untuk perlumbaan serta dapat menarik perhatian para peminat untuk lebih dekat dengan aktiviti sukan ini.


BAPE Lancar Kolaborasi Bersama Marvel Sempena ‘Avengers: Endgame’

Berikutan filem Avengers: Endgame yang akan ditayangkan di seluruh dunia pada 24 April ini, Marvel dan BAPE tampil berkolaborasi untuk meraikan adiwira-adiwira ikonik tersebut.

Melalui laman sosial Instagram BAPE, ia tampil dengan beberapa rekaan ikonik adiwira Marvel seperti Iron Man, Captain America, Hulk, Thor, Rocket Racoon dan Black Widow. Malah, rekaan yang memaparkan adiwira tersebut juga tampil dengan corak ikonik BAPE iaitu camo dan diletakkan logo ikonik BAPE.

Kolaborasi tersebut akan menampilkan koleksi seperti hoodies, sweaters, t-shirt dan aksesori lain. Walau bagaimanapun, tiada rekaan rasmi diperlihatkan untuk kolaborasi ini dan akan dikongsi dalam minggu ini.


BAPE STORE® MALAYSIA DI Suria KLCC Kini Dibuka Secara Rasmi

Setelah tular Februari lalu ura-ura jenama fesyen ternama Jepun, A Bathing Ape bakal buka butik pertama mereka di Malaysia, ia sudah pun jadi kenyataan apabila BAPE STORE® MALAYSIA sudah pun beroperasi secara rasmi hari ini.

Welcome to the BAPE® family! BAPE STORE® MALAYSIA is opening today. #bape #bapestoremalaysia pic.twitter.com/PkrIGpRr3I

— BAPE.COM (@BAPEOFFICIAL) September 26, 2020

Have a first look at BAPE’s ( @bapestore_my ) official new store that is set to be opened soon at KLCC, Kuala Lumpur.

A post shared by  MASSES (@massesmy) on Sep 25, 2020 at 7:56pm PDT

Berdasarkan perkongsian oleh laman Facebook Photons, BAPE Store Malaysia adalah butik konsep terbesar jenama tersebut di seluruh dunia! Lebih menarik apabila kafe ikonik BAPE Cafe!? rasmi pertama di dunia turut dibuka di Malaysia.

Tidak pasti menu apa yang tersedia di BAPE Cafe!? ketika ini dan sekiranya anda berada di sekitar KLCC, jangan lepaskan peluang untuk melawat butik BAPE STORE® MALAYSIA. Dari segi harganya?

Agak ‘keras’ tetapi sekiranya anda peminat setia jenama ini, wang bukan halangan. Anda juga boleh membeli barangan BAPE STORE® MALAYSIA di laman rasmi mereka di sini. Selamat menyokong BAPE!

Ini beberapa artikel A Bathing Ape lain yang anda boleh baca. Klik pada pautan di bawah.

A Bathing Ape: Jenama ‘Kepala Monyet’ Yang Sentiasa Laku Keras Di Jepun

Butik Rasmi A Bathing Ape Bakal Dibuka Di KLCC?

Model Edisi Khas BAPE x G-Shock DW-5750 Akan Dilancarkan Sabtu Ini


BAPE Tampil Dengan Koleksi ABC Nato Belt Type 1 BAPEX

Ini berita baik buat anda yang meminati jenama BAPE kerana BAPE bakal tampil dengan koleksi jam tangan iaitu ABC Nato Belt Type 1 BAPEX.

Menariknya koleksi ini, keseluruhan jam tangan ini dipenuhi dengan corak camo dimana bukan sahaja pada tali nylon tetapi termasuk juga pada wajah jam tangan. Jam tangan ini tampil dengan 3 variasi warna iaitu biru, hijau dan merah jambu.

Malah, slogan BAPE iaitu APE SHALL NEVER KILL APE dan logo BAPE turut dipamerkan di jam tangan ini. Walaubagaimanapun, harga dan tarikh koleksi jam tangan ini akan dijual masih belum diumumkan oleh BAPE.


BAPE Tampil Dengan Koleksi Topeng ABC CAMO

BAPE tampil dengan koleksi aksesori terbaharunya iaitu topeng muka ABC CAMO. Menariknya koleksi ini, ia menonjolkan corak camo dalam 3 variasi warna yang pastinya menarik untuk anda gayakan.

Warna yang tersedia adalah hijau, biru dan merah jambu. Jika dilihat pada topeng muka, terdapat simbol trademark di bahagian belah kiri bawah. Koleksi ini dibungkus dengan bekas plastik yang berbentuk kepala Ape.

Harga bagi koleksi ini adalah ¥5,000 (~RM188.76) dan bagi anda yang ingin mendapatkan koleksi ini, anda kini boleh beli secara atas talian atau di butik BAPE terpilih.

#RealDeal. Nak dapatkan handphone power 8GB RAM + 128GB Storage? Jom tonton video ini.


BAPE Tampil Dengan Koleksi Travel ‘ABC Camo’

BAPE baru-baru ini tampil dengan koleksi ‘ABC Camo’ yang dikhususkan buat mereka yang ingin travel dengan bergaya. Menariknya koleksi BAPE ABC ini keseluruhan beg dicetak dengan corak camo yang bewarna hijau.

Koleksi ini menampilkan tiga saiz yang berbeza dimana akan memudahkan penggunanya dari segi untuk penerbangan, kemudahan dan keperluan muzik. Zip dengan kemasan berwarna perak silver antara ciri yang terdapat pada koleksi ini. Malah, logo Bathing Ape Busy Works dan Ape Head diletakkan di setiap koleksi.

Bagi anda yang ingin membeli koleksi ini, anda boleh beli secara atas talian dan di kedai-kedai BAPE terpilih mulai minggu depan.


BAPE Tampil Dengan Set Cawan Teh Sempena Tahun Baru Cina

BAPE kini tampil dengan set cawan teh cina edisi terhad bersempena dengan Tahun Baru Cina yang bakal tiba.

Menariknya set cawan teh cina ini menampilkan ciri-ciri tradisional masyarakat cina dan dapat dilihat logo ikonik APE Head pada teko tersebut. Koleksi ini diperbuat dari tanah liat Zisha di Yixing dan tampil dengan 4 cawan teh beserta teko. Koleksi ini diletakkan didalam kotak yang dipenuhi dengan corak ABC CAMO.

Harga bagi koleksi set cawan teh cina ini adalah $1,999 HKD (~RM1,000) dan boleh didapati di kedai BAPE Hong Kong mulai 26 Januari.


BAPE Tampil Dengan Topeng Muka ‘Glow-In-The-Dark’

Jenama streetwear terkemuka Jepun, BAPE kini mengeluarkan koleksi topeng muka yang bercahaya dalam gelap bersempena musim sejuk yang bakal tiba. Menariknya, huruf ‘A’ pada tulisan BAPE digantikan dengan logo kepala ubiquitous Ape.

Bagi anda yang ingin mendapatkan topeng muka terbaharu BAPE yang bercahaya dalam gelap ini, anda boleh dapatkan di butik rasmi Bathing Ape dan juga laman web sekarang. Topeng muka ini dijual dengan harga $42.19(~RM176.39).

Disebabkan ianya dijual pada harga mampu milik, topeng ini sudah sold out untuk dibeli secara atas talian. Anda boleh cuba nasib membelinya di butik BAPE pula jika masih ada stok.


14 Pemikiran Songsang Dalam Pengurusan Kewangan Peribadi Yang Anda Patut Tahu

Berikut adalah pemikiran songang dalam pengurusan kewangan berdasarkan pemerhatian aku:

1. Pendapatan tolak belanja bakinya baru kau nak simpan walhal sepatutnya pendapatan tolak simpanan barulah bakinya dibuat belanja.

2. Kau rasa perlu beli motosikal atau kereta sedangkan apa yang kau perlukan hanyalah pengangkutan untuk bergerak dari lokasi A kepada lokasi B dan pengangkutan tidak semestinya di beli atau perlu berhutang untuk membelinya.

3. Kau rasa menyewa itu membazir dan membeli rumah untuk tinggal sendiri itu bijak tapi kau lupa yang kau perlu membayar beban ansuran bulanannya yang mungkin lebih tinggi dari kadar sewaan dan perbezaan antara keduanya boleh digunakan untuk memiliki harta.

4. Kau bertungkus lumus untuk menyimpan untuk pendidikan anak-anak di peringkat tinggi sedangkan kau sendiri pun tak tahu adakah anak-anak kau layak untuk belajar lebih tinggi dan pada masa yang sama ada banyak lagi pilihan lain untuk membiayai pendidikan anak-anak.

5. Kau renovate rumah kau gila-gila kerana kau fikir wang tersebut akan meningkatkan nilai rumah kau pada waktu yang sama dapat enjoy hasil ‘renovation’ tersebut tapi realitinya kenaikan nilai rumah bukan terletak pada ‘renovasi’ rumah tersebut tetapi pada kaki persegi yang boleh digunakan dan enjoy hasil “renovasi” hanyalah satu ilusi.

6. Kau fikir lebih baik beli kereta mahal yang mampu dari beli rumah yang tak mampu tapi sebenarnya itu semua alasan kau untuk menunjuk kereta kau walhal ada banyak je rumah mampu milik yang boleh di beli.

Baca: 7 Kesilapan Kewangan Yang Tidak Dilakukan Oleh Orang Kaya

7. Bayar beberapa ribu ringgit untuk beli buku, pergi seminar dan jumpa mereka yang pakar dalam bidang kewangan kau kata mahal dan buang duit tapi berhutang berpuluh tahun dan bayar bunga puluhan malah ratusan ribu kau tak rasa buang duit dan membazir?

8. Kau kata kos mengendalikan kereta terpakai tinggi dan membazir , selalu rosak dan sebagainya sebab tu kau tak guna kereta terpakai tapi susut harga kereta baru hampir setengah dari harga kereta yang kau beli dan faedah beribu-ribu dari hutang yang kau bayar kau tak kira sebagai membazir dan rugi pulak.

9. Kau kata membantu ibu bapa dan sahabat handai itu satu amal untuk mendapatkan pahala dan keberkatan tapi cara kau membantu sampai membakar diri sendiri tu yang bodo , membantu tak salah malah digalakkan tapi cara kau bantu yang salah.

10. Kau lebih percayakan janji-janji manis seorang scammer hanya kerana dia tunjuk dan pujuk kau dengan wang yang banyak dan kereta mewah yang belum tentu kepunyaannya dan kau sanggup bagi wang kau pada mereka kerana membeli mimpi yang dijual kepada kau tapi kau tak percaya dengan cara menyimpan dan melabur yang lebih selamat dan mudah kerana kau seorang yang tamak.

11. Kau buat ‘wedding of the year’ mungkin kerana kehendak sendiri mahupun kehendak orang lain tapi kau sebenarnya tak mampu dan sanggup meminjam untuk satu urusan yang bakal dilupakan oleh orang lain tapi kau pujuk hati kau dan kata “takpalah , sekali seumur hidup” tapi kau sendiri tak tahu berapa lama jodoh kau dan untuk urusan beberapa hari tu kau sanggup menjadi hamba bank selama bertahun-tahun lamanya hinggakan kau tak mampu untuk bagi kehidupan yang lebih baik untuk anak isteri kau dan akhirnya terpaksa bercerai berai kerana satu keputusan bodo ‘wedding of the year’ yang kau buat beberapa tahun sebelumnya.

12. Kau rasa pendapatan kau tak cukup sebab kau tak boleh beli dan belanja apa yang kau nak walhal rezeki kau dah tertulis bukan kerana pendapatan kau tak cukup tapi syukur kau yang kurang, lebihan adalah untuk disedekah, disimpan dan dilabur bukan untuk memuaskan nafsu kerana nafsu tidak pernah puas.

13. Selama ini kau ingat wang akan dapat menyelesaikan semua masalah kau walhal masalah kau tiada kena mengena dengan wang kerana wang hanyalah satu kenderaan untuk sampai ke satu-satu destinasi, wang bukanlah destinasi. Kau kerja macam nak gila mengejar wang sedangkan wang tidak perlu di kejar, ia akan datang sendiri kalau dipanggil dengan cara yang betul.

14. Kau ingat apabila kau buat dan ambil tindakan sama seperti kebanyakan orang lain kau akan dapat hasil yang berbeza, kau bukan dapat hasil yang berbeza, kau akan dapat hasil yang sama seperti orang lain termasuklah, sama tekanan, sama sengkek, sama tak ada simpanan, sama banyak hutang, sama tak ada harta dan sama susah. Untuk mendapatkan hasil yang berbeza, kau kena berani untuk berfikir dan ambil tindakan yang berbeza dari kebanyakan orang lain.

Baca lagi: 4 Kesilapan Lelaki Ini Dalam Pengurusan Kewangan Peribadi Mengundang Bala Buat Dirinya


BAPE Umumkan Kolaborasi Terbaru Bersama PUBG

Sebelum ini Playerunknown’s Battlegrounds atau dikenali sebagai (PUBG) telahpun berkolaborasi dengan jenama FILA untuk menghasilkan barangan edisi terhad mereka. Pada kali ini game yang berjaya mengumpul jumlah pemain yang ramai ini berjaya berkolaborasi bersama sebuah jenama dari Jepun iaitu BAPE.

Untuk kolaborasi bersama BAPE ini, mereka bakal menawarkan beberapa barangan eksklusif kolaborasi mereka iaitu shark camouflage hoodie, kuali dan beberapa barang kelengkapan jenama BAPE. Selain itu, syarikat pembangun ini juga akan menghasilkan beberapa barangan yang boleh diguna dalam permainan ini antaranya senjata api dan pakaian.

Walaubagaimanapun, kami belum mengetahui bilakah barangan ini bakal mula dijual. Dikatakan kolaborasi ini bakal dikeluarkan bersempan dengan ulang tahun ke-25 jenama BAPE.

Stay tuned for the upcoming BAPE® Collaboration, let’s have some fun! #bape #bapestorehongkong

A post shared by  A BATHING APE® (@bape_us) on Oct 6, 2018 at 5:11pm PDT


BAPE x adidas UltraBOOST Bakal Ditawarkan Seawal Tahun Hadapan

Kolaborasi BAPE x adidas untuk model NMD R1 pada 2016 berjaya mendapat sambutan hangat daripada peminat-peminat dari kedua-dua jenama ini. Baru-baru ini, telah tertiris gambar rekaan kasut kolaborasi dua jenama popular ini di laman media sosial Yeezy Mafia.

Untuk edisi kali ini model UltraBOOST menjadi pilihan untuk rekaan kerjasama ini. Dikatakan terdapat dua corak camouflage yang ditawarkan buat para peminat. Rekaan ini juga bakal didatangkan dengan model soccer cleat.

Walaubagaimanapun, kolaborasi BAPE x adidas model UltraBOOST ini akan mula dijual secara rasmi pada bulan Januari tahun hadapan dan dijual dengan harga sekitar $200 (RM 807). Harga resell bagi kasut ini pula kemungkinan bakal ditawarkan dengan harga berganda lebih tinggi melihat kepada trend sebelum ini.

UltraBOOST x BAPE "USA" January 2019 $200 As well as soccer cleats..

A post shared by  YEEZY MAFIA (@yeezymafia) on Jul 12, 2018 at 9:19am PDT

@adidas x @bape_japan are back with another new collaboration, this time the duo will be working on an UltraBoost. Let us know what you think to our mock up below. We're definitely looking forward to this drop. #NoMoreSecrets 🏴

A post shared by  py_rates (@py_rates) on Jul 12, 2018 at 5:28am PDT


BAPE x Barbie Tampil Dengan Koleksi Edisi Terhad

Kini Barbie berkolaborasi dengan BAPE tampil dengan koleksi edisi terhad anak patung Barbie beserta pakaian dan aksesori.

Menariknya, koleksi ini hadir dengan 3 pilihan anak patung Barbie yang berbeza mengenakan pakaian seperti hoodie shark, t-shirt dan sneaker keluaran BAPE. Pastinya ia akan menarik minat peminat Barbie dan jenama BAPE itu sendiri. Malah, antara koleksi lain yang bakal diperkenalkan adalah sweatshirts, jaket, perhiasan dan lain-lain.

Iconic meets lconic BAPE® x Barbie Coming soon! #bape #bapebarbie #barbiestyle @barbiestyle #barbie

A post shared by  A BATHING APE® OFFICIAL (@bape_japan) on Apr 4, 2019 at 4:05am PDT

この度、日本のストリートファッションを先導し続けている ア ベイジング エイプ(BAPE®)とバービー(Barbie)がコラボレーションし、「ベイプｘバービーのコレクション」を2019年4月6日（土）より、店頭及びオンラインで発売いたします。本コレクションには、Barbieの「シグネチャーピンク」とBAPE®のオリジナルデザインを合わせた、ガールズとレディース向けのアパレルやアクセサリーがラインナップに含まれます。 ※こちらのドールはイメージ写真です。実際に販売されるドールとは異なります。 The BAPE® x Barbie collection sneak peak iconic designs inspired by an icon. Check out the collection featuring accessories and apparel dor adults and kids. #bape #barbie #bapebarbie Dolls not for sale.

A post shared by  A BATHING APE® OFFICIAL (@bape_japan) on Apr 4, 2019 at 4:09am PDT

Walaubagaimanapun, koleksi ini akan tersedia secara eksklusif di semua butik BAPE di Jepun pada 6 April 2019 dan harga untuk koleksi ini masih belum diketahui.


BAPE x Formula 1 Tampil Dengan Corak ABC Camo Berwarna Merah Jambu

Nampaknya BAPE tampil sekali lagi berkolaborasi dengan Formula 1 menghasilkan kapsul istimewa sempena ulang tahun ke-25.

Menariknya kapsul kereta lumba ini, ia menggunakan model kereta lumba yang baru dilancarkan baru-baru ini dan keseluruhannya tampil dengan corak ikonik BAPE iaitu corak camo berwarna merah jambu. Malah, terdapat logo ikonik ‘Ape Head’ dan ‘Shark Face’ diletakkan pada kereta lumba tersebut.

Bagi anda yang ingin melihat sendiri kolaborasi BAPE dan Formula 1 ini, anda boleh berkunjung ke Grand Prix China 2019 yang akan berlangsung di Shanghai kerana ia akan dipamerkan pada hujung minggu ini.


BAPE x Porter Mengeluarkan Koleksi Terbaru

BAPE bakal menyambung keluaran rekaan beg untuk musim panas dengan jenama terkenal iaitu Porter. Koleksi ini bakal didatangkan dengan beg pinggang, sling beg, dan beg dompet yang didatangi dengan rekaan CAMO dengan warna kuning dan hijau.

Untuk dompet mereka telah menggunakan material velcro dan bersama-sama key ring untuk memudahkan anda menyimpan kunci atau mengantung rantai pada dompet ini. Kesemua rekaan beg kolabrasi dihiasi logo kebanggaan BAPE bersebelahan logo Porter pada setiap bahagian hadapan beg.

Kepada sesiapa yang ingin memiliki beg kolabrasi antara BAPE x Porter anda boleh membelinya di laman web BAPE. Anda mungkin memerlukan beg ini untuk menyimpan duit raya untuk memberi kepada anak buah anda nanti.


BAPE x Swatch Tampil Dengan Koleksi Jam Tangan Edisi Terhad

Ini berita baik buat peminat jenama BAPE dan Swatch di luar sana. BAPE tampil berkolaborasi dengan Swatch hadir dengan koleksi jam tangan edisi terhad.

Menariknya, koleksi jam tangan ini hadir dengan 6 pilihan corak camo dan warna yang menampilkan bandar yang terpilih iaitu Tokyo, London, New York, Paris, dan Switzerland. Pada jarum jam terdapat logo BAPE diletakkan dan jenama Swatch diletakkan pada muka jam.

SWATCH x BAPE® The SWATCH x BAPE® collaboration items are finally hitting stores globally this Saturday 15th, June. #SwatchXBape #bape

A post shared by  A BATHING APE® OFFICIAL (@bape_japan) on Jun 9, 2019 at 5:37pm PDT

Walaubagaimanapun, harga untuk koleksi tersebut masih belum diketahui. Bagi anda yang ingin membeli koleksi ini, anda boleh dapatkan di butik-butik Swatch terpilih pada 15 Jun 2019 ini.


Barang Antik Kerap Dicuri, Pemilik Muzium Percuma Di Melaka Ini Nekad Untuk Menutupnya

Melaka merupakan destinasi pilihan berikutan terdapat pelbagai tempat menarik dan penuh dengan peninggalan sejarah.

Terbaharu, pemilik muzium Rumahku Muziumku, Nordin Ali akan menutup muzium persendiriannya kerana barang antiknya kerap dicuri oleh pengunjung. Beliau kecewa dan berasa sedih kerana ada pengunjung yang sengaja mengambil barang antik milik beliau tanpa pengetahuan dan kebenarannya.

Malah, rumah beliau turut menjadi sasaran pencuri dimana barang antik seperti mangkuk tembaga terapi tangan yang dibeli lebih 10 tahun lalu telah dicuri. Sedia maklum bahawa barangan antik memang memiliki harga yang mahal dan memiliki sentimental value pada pemiliknya.

Bagi beliau, bukanlah kerana kerugian wang beliau tutup muzium tersebut tetapi kerana kehilangan barangan antik bernilai yang baginya sukar untuk dicari ganti. Untuk pengetahuan anda, muzium tersebut telah dibuka sejak tahun 2002 dan menempatkan lebih 2,500 artifak antik termasuk peti nyanyian dan radio berusia lebih 120 tahun, dan banyak lagi.

Saudara Nordin telah membuka muzium ini 17 tahun lalu dan membenarkan pengunjung masuk secara percuma. Ini pastinya merupakan satu kerugian untuk generasi akan datang.

Apakah pandangan anda mengenai hal ini? Pernahkah anda berkunjung ke muzium ini? Jika anda ingin ke Melaka tetapi tidak tahu ingin menginap di mana, anda boleh klik pautan di bawah untuk ketahui lebih lanjut.

The Shore Oceanarium Melaka, Destinasi Percutian Yang Ideal Bersama Keluarga

Taman Tema Air Hasbro Pertama Dunia Bakal Dibina Di Melaka


Barang-Barang Mahal Dalam Filem Terbaru James Bond ‘Spectre’

Filem tengah hangat di panggung wayang sekarang sudah semestinya filem terbaru James Bond ‘Spectre’. Bagi yang sudah menonton pasti anda sudah melihat betapa kacaknya Daniel Craig dan mengancamnya Léa Seydoux dengan pakaian-pakaian mahal yang dipakai. Di bawah saya senaraikan benda-benda mahal yang terdapat dalam Spectre bukan saja pakaian tapi banyak lagi.

Sepanjang filem Spectre, Bond memakai pakaian daripada Tom Ford termasuk Windsor tuxedo jacket (RM22,671), blue N.Peal cashmere sweater (RM1,488), Tom Ford O’Connor suit (RM17,885), Tom Ford Windsor three-piece suit (RM19,640), Tom Ford herringbone overcoat (RM9,783), Tom Ford Bomber jacket (RM9,787), Danner Boots (RM1,094) dan kaca mata Vuarnet aviator (RM2,626).

Selain Vuarnet shades, Bond memakai kaca mata Tom Ford Snowdown (RM1,772), Tom Ford Henry Vintage Wayfarer (RM1,772), Mulberry Day Gloves in Black Derskin (RM1,663), kasut Camberley (RM3,107) dan kasut model Norwich (RM2,626).

Untuk jam pula, Bond memang dikenali sebagai lelaki Omega. Beliau memakai edisi terhad Omega Aqua Terra (RM26,920) dan edisi terhad Spectre Omega Seamaster 300 (RM27,795). Beliau menggayakan jamnya bersama cuff link Tom Ford edisi terhad (RM10,067).

Bond menggunakan telefon Sony Xperia Z5 yang berharga RM2,626.

Semasa menonton Spectre saya tertanya-tanya juga adakah bangunan Oberhauser dan Klinik di pergunungan salji itu bangunan dan tempat yang real. Dan apa yang saya dapat melalui carian, tempat itu adalah gabungan tempat sebenar, studio dan kesan CGI. Kos membina rumah Oberhauser (watak jahat) di kawasan meteor ialah RM2,626,350. Manakalah kos membina bangunan Klinik di Austrian Alps melebihi RM438 juta.

Untuk apartment Bond pula yang terletak di London, harganya dalam lingkungan RM44 juta sehingga RM88 juta.

Léa Seydoux’s Swann ialah gadis Bond dalam Spectre. Dalam aksi pertarungan dalam keretapi, Swann memakai custom made dress. Memang cantik dan menawan. Selain itu beliau memakai subang berlian David Deyong (RM1,313) dan bagasi Globe Trotter (RM10,505).

Bond dan alkohol memang tak dapat dipisahkan. Dalam Spectre, antara minuman alkohol yang diguna pakai ialah Champagne Bollinger dan Belvedere Vodka (RM766 sebotol), Château Angélus Premier Grand Cru Classé Saint-Émilion dan sebotol Macallan berusia 18 tahun (RM875).

Banyak senjata yang digunakan dalam filem ini tapi yang menonjol ialah Heckler & Koch VP9 (RM3,064), Sig Sauer P226 (RM4,377) dan pistol Arsenal Firearms AF2011 Dueller Prismatic (RM4,377).

Selain kereta-kereta mewah, terdapat 3 helikopter yang terlibat dalam Spectre, McDonnel Douglas MD500E (RM5.7 juta), Agusta Westland AW109 (RM43.8 juta) dan Messerschmitt-Bölkow-Blohm Bo 105 (RM3.3 juta) yang diterbangkan oleh juruterbang aerobatik Red Bull, Chuck Aaron.

Selain helikopter, tiket menaiki keretapi sepanjang Morocco berharga RM17,509 untuk dua orang. Dan kapal terbang yang diguna di Austria pula Britten-Norman BN-2 Islander memakan kos RM1.1 juta.

Spectre ialah filem Bond pertama yang mendapat kereta khas dibina oleh Aston Martin iaitu DB10 yang berharga RM20 juta. Dalam satu scene, DB10 dikejar oleh Jaguar C-X75 yang bernilai RM4.4 juta.

Kereta lain yang turut terlibat dalam Spectre ialah 1948 Rolls-Royce Silver Wraith (RM218,862), Aston Martin DB5 (RM2 juta), 11 buah Land Rover Defenders Big Foots (RM437,725), 7 buah Land Rover Range Rover Sport SVRs (RM485,874 setiap satu), Mercedes-Benz G-Wagons (RM958,617) dan big black town car (RM437,725).

Dalam scene pertemuan kumpulan mafia (Spectre) di Rome boleh dilihat deretan kereta mewah termasuk Porsche 956 Group B Homologation (RM1.2 juta), carbon fiber Bugatti (RM11 juta), concept XJ Jaguars, Aston martin Lagonda (RM1.3 juta), Ferrari 458 Speciales (RM1.3 juta), McLarens (RM1.1 juta) dan Mercedes roadsters (RM569,042).

Berapakah Harga Untuk Menjadi Seorang Jamess Bond

Serius mahal, Tech Insider memberikan 'breakdown' setiap barang dan harga yang diguna pakai oleh Daniel Craig dalam filem terbaru James Bond, Spectre.

Posted by The Vocket on Sunday, November 8, 2015

Dimaklumkan krew produksi menjahanamkan kereta bernilai RM210 juta kesemuanya. Harga yang perlu dibayar untuk menghasilkan world class movie.

LIKE dan FOLLOW Vocket di Facebook serta Instagram


Inilah Barang Peribadi Paling Berharga Yang Dibawa Sewaktu Pelarian Ini Larikan Diri

Nota Editor: Kisah tentang pelarian ini pada asalnya telah diterbitkan di laman web ExposurePlus. Kami kongsikan semula di sini dengan izin dari penulis dan fotografer artikel ini iaitu Saudara Adi Safri. Semoga ia dapat membawa kita melihat perasaan pelarian ini dari satu sudut yang lain.

Menurut Convention 1951 berkenaan Status Pelarian, pelarian adalah mereka yang keluar dari negara asal kerana mempunyai asas ketakutan berkaitan dengan bangsa, agama, warganegara, pandangan politik atau keahlian mereka dalam sesuatu kumpulan sosial. Dan disebabkan oleh ketakutan itu, mereka tidak mahu kembali semula ke negara asal mereka.

Menurut PBB melalui UNHCR, setakat Februari 2015 seramai 152,570 pelarian dan pemohon perlindungan suaka politik berada di Malaysia. Dari jumlah ini, 141,570 dari Myanmar, 3970 dari Sri Lanka, 1200 dari Pakistan, 1100 dari Somalia, 960 dari Syria, 850 dari Iraq, 550 dari Iran dan 430 dari Palestin serta beberapa negara lagi.

Apa yang menyebabkan penulis ini tertarik untuk menjalankan projek ini kerana ingin mengetahui kehidupan mereka dengan lebih dekat. Juga dengan ini beliau dapat mengetahui apakah barang bernilai sentimental yang telah dibawa bersama sewaktu para pelarian ini melarikan diri dari negara asal.

Menurut penulis, cabaran utama yang beliau hadapi adalah untuk mendekati para pelarian ini. Beliau perlu luangkan masa yang agak lama agar mereka rasa lebih selesa untuk berkongsi kisah dan perasaan mereka, serta menunjukkan barangan yang menjadi kenangan berharga.

Cabaran lainnya adalah untuk mengenal pasti lokasi pelarian ini tinggal serta masalah bahasa untuk berkomunikasi.

Jom kita lihat apakah barang bernilai sentimental bagi para pelarian ini.

Salimah Gafu, dari etnik Rakhine. Berusia 36 tahun. Ini adalah baju milik anaknya yang berusia 9 tahun. Anak beliau kini berada di Myanmar dan dijaga oleh saudaranya di sana.

Wanita yang sedang mendukung anaknya ini bernama Filsan Jama Muse. Berasal dari Somalia dan sewaktu melarikan diri, beliau sedang hamil. Anak ini telah dilahirkan selepas beliau berjaya tiba di Malaysia. Inilah yang paling berharga yang dia ada kini.

Ini pula Laila Amiruddin, 17 tahun dari etnik Rohingya, Myanmar. Barang berharga dan penuh nostalgia milik beliau adalah beg sekolah ini.

Osman Bilal, 31 tahun, dari etnik Rakhine, Myanmar. Gambar yang dipegang adalah gambar majlis pertunangan beliau (tuang beliau berdiri 2 dari kanan). Tuangnya kini masih berada di Myanmar.

Tawhidah Mohd Ghafar, 18 tahun, etnik Rakhine, Myanmar. Di tangan beliau adalah piring beserta bedak Thanaka (bedak tradisional dari kampungnya). Inilah barang yang digunakan seluruh ahli keluarga beliau di Myanmar sebelum ia dibawa ke Malaysia sewaktu melarikan diri.

Abdul Basik, 18 tahun, denga lastik yang dibawa dari negaranya. Inilah lastik yang menjadi mainan kegemaran beliau sewaktu di Myanmar dulu.

Osman Mohamad, 37 tahun, etnik Rohingya. Buku hadith ini adalah barang berharga yang beliau miliki kini. Dibeli sewaktu di Myanmar dan sentiasa bersama beliau sehingga kini.

Mohd Ghafar Malik, 39 tahun, dari etnik Rakhine, Myanmar. Memegang  gambar anaknya yang kini berada di Myanmar dan dijaga oleh makcik beliau.

Mohamad Haniff Hussain, dari etnik Rakhine, Myanmar memegang duit bernilai 200 Kyat. Inilah saja yang beliau ada sewaktu tiba di Malaysia.

Bishar Abdisalam, 12 tahun dari Somalia. Kasut ini adalah hadiah dari bapa beliau yang telah hilang tanpa khabar berita sewaktu peperangan di negaranya.

Ali Abdisalam, 15 tahun dari Somalia. Kain yang dipakai dipanggil Goa Shall, pakaian tradisi Somalia yang diberikan oleh bapa beliau. Hingga kini bapa Ali tidak ditemui dan dipercayai telah terbunuh dalam peperangan.

Khafid Ahmed Khaif, 4 tahun dari Somalia. Sewaktu melarikan diri, mainan ini satu-satunya yang sempat diambil oleh ibunya. Kini menjadi mainan kesayangan kanak-kanak ini.

Hawo Mohamed Abubakari, 32 tahun dari Somalia. Inilah satu-satunya yang dia ada kini – anaknya.

Shaban Amiruddin, 18 tahun, dari etnik Rohingya, Myanmar dengan slipar yang dipakai sewaktu melarikan diri ke Malaysia.

Nampak murah dan macam tak ada nilai pun bagi kita. Tapi hakikatnya, ia sangat bernilai bagi pelarian ini kerana bersama barang ini tersimpan seribu kenangan dan kerinduan kepada keluarga yang terpisah dan kampung halaman yang jauh.

BACA: 13 Fakta Tentang Situasi Sukar Pelarian Rohingya

BACA juga: Rejim Myanmar Terlibat Dalam Penghapusan Etnik Rohingya

LIKE dan FOLLOW Vocket di Facebook serta Instagram


Barang Pecah Dan Salahkan Syarikat Kurier, Netizen ‘Sekolahkan’ Pembeli Tuduh Tidak Berasas

J&T merupakan antara syarikat kurier pilihan ramai kerana servisnya yang cepat menghantar parcel. Selepas isu komisyen pekerja J&T tidak dibayar dan menyebabkan longokkan parcel, kini muncul pula isu baru.

Terbaharu, sebuah video tular di media sosial apabila parcel dihantar kurier J&T dicampak lalu menyebabkan barangan tersebut rosak dan pecah. Dapat dilihat menerusi video tersebut, tiada kotak dan bubble wrap digunakan untuk membungkus barangan pengguna serta tiada tanda fragile diletakkan oleh penjual.

Serious la j&t? Disebabkan isu komisen staff habis barang customer. Siapa guna j&t kalau barang tak sampai lagi baik korang pergi check.

Source: Aie spin pic.twitter.com/pfpvhXl0YD

— 𝒜𝒷𝑒 𝒥 (@iamajayrahman) January 26, 2021

Cubaan menyalahkan pihak J&T diatas sikap yang tidak bertanggungjawab, rata-rata netizen mengecam kembali tindakan pembeli tersebut. Para netizen menegaskan perkara ini berlaku disebabkan kesalahan penjual tidak meletakkan bubble wrap atau kotak pada bungkusan.

Bukan itu sahaja, rata-rata netizen turut mengatakan parcel yang diterima mereka selama ini sentiasa dalam keadaan elok. Malah, para peniaga yang menggunakan perkhidmatan J&T turut tiada masalah dan pembeli sentiasa memuji kerana parcel cepat tiba.

Tngok bungkusan pon tau bukan salah j&t pon, seller tu yang balut tak ckup secured you should wrap it with bubble wraps, boxes and inflatable wrap outside. So stop blame j&t, brg aku dri j&t okay je slama ni, even fragile stuff lmao use ur brain before blame j&t 🧠 https://t.co/IaavDogIAe

— ᴮᴱ Lajimolala⁷ 💜 (@najjiminhasya) January 26, 2021

This kind of people always put the blame at the wrong party, if it is not perfect wrapped, it's the seller's fault, if your parcel is delivered late, it's the courier's fault. 💆🏻 https://t.co/mTUwJBbMc3

— ﾟ｡･*.☆mariah☆.*･｡ﾟ (@mar79xty) January 26, 2021

Kenapa bungkus macam post kain ela? Dah tau barang fragile, put them in a fucking box with that bubble shit. https://t.co/e3BaX9OodV

— Baby Daddy (@soulzoul) January 26, 2021

Korang kutuk la j&t tu , bagi aku, j&t Ada paling bagus dan paling cepat. Setakat ni, beratus-ratus parcel mikaseries setiap hari nak kena hantar, dan Alhamdulillah semua Selamat sampai dpn pintu, customers pun puas hati. pic.twitter.com/WfhsT1UIFe

— zoey rahman (@zoeyrahman7) January 26, 2021

Difahamkan, pemilik asal video tersebut telah memadamkan video itu setelah dikecam ramai. Apakah pendapat anda akan isu yang dibangkitkan ini?

Sementara itu, kami kongsikan beberapa artikel menarik pada pautan di bawah ini.

Tular Tiada Komisyen Jika Penghantaran Kurang 1,000 Bungkusan, Lelaki Ini Kongsi Senario Sebenar Pekerja ‘Delivery’

Raih RM18,000 Dalam Masa 2 Bulan, Netizen Tergamam Lihat Pendapatan ‘Rider’ Makanan


Bakal Travel Ke Jepun? Ingat 14 Perkara Penting Ini Dulu

Saya dulu bekas pelajar di Jepun dan sekarang bekerja dalam tourism business. Dah setakat tu cukup kenalkan diri, hehe.

Saya nak kongsikan sikit perkara-perkara yang saya rasa kena tahu dan buat semasa di Jepun. Saya tulis ni sambil duduk minum kopi, santai-santai. Bukan nak tunjuk power ke apa, tapi sekadar berkongsi.

Sebelum anda ke Jepun, pastikan ambil travel insurance. Bayar sikit untuk jaminan jauh lebih baik daripada kena bayar kos yang sangat mahal di Jepun nanti. Semua hospital di Jepun adalah swasta dan sangat mahal. Orang di kedutaan cukup pantang kalau dengar orang melancong tak ada insurans. Nanti depa juga garu kepala kalau jadi apa-apa.

Ubat-ubatan asas macam panadol, minyak urut (nak urut kaki lepas jalan banyak) bawa lah sebagai persediaan. Janganlah dah sampai Haneda minta tolong di group travel minta bawakan ubat pula. Selalu awal-awal lepas dah sampai rasa berat sikit kepala sebab kita dah biasa dengan panaih lit-lit di Malaysia, tiba-tiba pergi tempat sejuk. Badan kita tak terus adapt.

Dah sampai sana nanti behave la cara baik-baik. Ikut peraturan dan norma negara mereka. Traveller yang baik menghormati undang-undang negara yang dilawati. Antaranya, jangan merokok merata-merata, jangan bising sesuka hati, jangan buang sampah merata-rata. Dan banyak lagi.

Bila tengok orang Jepun yang tak ikut peraturan, biaq pi kat depa. Toksah dok pi join depa pula. Biasala, mana ada negara yang semua rakyat dia sempurna. Yang baik dijadikan teladan, yang buruk dijadikan sempadan. Kita kan nak jadi orang yang baik.

Di Tokyo, naik eskalator kena berdiri di sebelah kiri, Osaka kanan. Semua tau dah kot.

Berhati-hati ketika naik train terutamanya waktu sesak di hari bekerja antara jam 6am ke 9am. Kalau boleh elakkan naik di waktu tu.

7. Persediaan Jepun untuk sukan Olimpik 2020

Ada beberapa stesen train dalam proses renovasi menyebabkan laluan di platform menjadi sempit. Sila berhati-hati terutamanya bagi mereka yang membawa kanak-kanak. Renovasi ini merupakan sebahagian daripada persediaan Jepun bagi menjadi tuan rumah sukan Olimpik 2020.

Bagi yang bawa kanak-kanak, sila pastikan anda sentiasa mengawal tingkah laku anak-anak anda. Jangan dibiarkan sahaja kalau depa ‘buas’. Nanti dekat sana tengok-tengok lah macam mana anak-anak orang Jepun, tertib dan sentiasa dijaga oleh mak ayah.

Tiada alasan kononnya disebabkan depa budak-budak lagi, jadi tak apa ‘buas’ macam mana pun. Salah. Mesti jaga perangai mereka terutamanya di dalam train, restoran, kedai jualan dan sebagainya. Harap tak ada yang ambil hati. Sekiranya rosak barang dalam kedai, anda juga susah nanti.

Baca: 5 Pass Pengangkutan Awam Yang Anda Perlu Tahu Sebelum Travel Ke Osaka, Jepun

Kutip saja mana yang dah gugur. Bagilah peluang orang lain nak tengok sakura juga. Kalau anda mula petik, nanti orang lain ikut. Habis lah pokok-pokok tu. Huhu

Kebelakangan ni ada sesetengah orang Jepun (atau foreigner muka Jepun) dah pandai minta duit atau makanan daripada pelancong. Selalu jumpa di tempat-tempat tumpuan pelancong. Yang minta ni selalunya homeless.

Kadang-kadang orang muda atau pelancong dari negara lain. Macam-macam alasan diberi. Nasihat saya, kalau boleh elakkan memberi. Dan kalau anda nak bagi juga, bagi duit sahaja. Jangan beri makanan. Nanti kalau jadi apa-apa pada dia, susah anda nanti. SANGAT SUSAH.

Bagi yang Islam, perlu diingatkan yang pergi melancong ke Jepun bukanlah kategori darurat. Carilah dan makan benda yang halal. Boleh download app HALAL NAVI untuk bantu anda.

Orang Jepun dah sungguh-sungguh usaha untuk sediakan makanan halal jadi pergi saja makan di situ. Janganlah dok pegang rule “aku makan saja semua benda selain babi dan arak, nak buat macam mana darurat!” Aduh. Janganlah ambil mudah. Mahal? Cari pilihan yang lebih murah. Takpun bawa makanan dari Malaysia.

Bab solat pun kena jaga. Banyak tempat solat dah disediakan. Tinggal buka Google Maps dan search saja. Takpun, solat saja di mana-mana taman atau kawasan lapang. Cari port yang bukan tempat orang lalu-lalang. Islam mudah saja, tak elok kita ambil mudah.

Kalau yang guna selfie stick pulak, ketahuilah bahawasa penggunaannya dilarang dalam kawasan stesen. Bila di tempat sesak pula, gunalah dengan berhati-hati. Jangan sampai buat orang lain tak selesa.

Ambil gambar orang Jepun pula seeloknya minta izin dulu. Sebut ayat ni “ishouni syashin totte mo ii desuka” bermaksud bolehkah kita ambik gambar bersama? Kalau dia balas “hait” atau “iie” (baca : iyek) maknanya orang Jepun la tu. Hait maksudnya ok. Kalau dia blur, maknanya orang Jepun celup tengah pakai kimono, haha.

Dan, elakkan ambil gambar budak-budak Jepun. Dah terambil? Jangan post di media sosial pulak. Ni common sense bagi saya, terpulang kepada anda.

Aiseh, kopi dah habis. Banyak lagi rasanya yang anda juga boleh kongsikan.Harap tak ada yang ambil hati la noh, biaq kita balik dari Jepun, jadi yang lebih baik dari sebelum pi.

Akhir kata, travel with manner, travel for wisdom.

Baca lagi: 3 Jenis Pass Pengangkutan Awam Untuk Anda Berjimat Sewaktu Di Tokyo, Jepun


Barang Rampasan Di Kediaman Najib Razak Bernilai Sekitar RM1.1 Billion

Polis hari ini telah mendedahkan nilai harta rampasan di kediaman bekas Perdana Menteri Malaysia keenam Datuk Seri Najib Razak yang dirampas pada bulan lepas bernilai RM900 juta hingga RM1.1 bilion.

Menurut Pengarah Jabatan Siasatan Jenayah Komersial, Datuk Amar Singh memberitahu seramai 150 anggota penyiasat teruskan pengiraan nilai barang rampasan bermula 21 Mei hingga 25 Jun yang memgambil masa 36 hari walaupun ketika sambutan Hari Raya Aidilfitri untuk mengira dan menilai barang rampasan dan ia melibatkan beberapa analisis terhadap kos rekabentuk beberapa barang kemas dan beg tangan.

Berdasarkan laporan Berita Harian, antara barang dirampas Wang tunai RM116.7 juta, 12,000 barang kemas bernilai RM440 juta, 567 beg tangan yang membabitkan 37 jenama seperti Hermes, Prada dan Chanel bernilai RM51.3 juta, 423 jam tangan bernilai RM78 juta, 234 cermin mata hitam bernilai RM374,0000 dan barang kemas dirampas pula termasuklah Rantai leher (1,409 unit), cincin (2,200 unit), Gelang (2,100 unit), Subang (2,800 unit), Kerongsang (1,600 unit) dan Tiara (14 unit).

PENGARAH Jabatan Siasatan Jenayah Komersil (JSJK) Bukit Aman, Datuk Seri Amar Singh Ishar Singh (tengah)ketika sidang media berkaitan barang rampasan 1MDB dan beberapa lokasi termasuk rumah kediaman bekas Perdana Menteri, Datuk Seri Najib Razak pic.twitter.com/5Id4J8AmC8

— Berita Harian (@bharianmy) June 27, 2018

Datuk Amar Singh berkata pihak polis akan mengenal pasti penyumbang-penyumbang barang-barang yang dirampas oleh mereka dalam masa terdekat.


Barangan Persiapan Pasukan Ángel Nieto Dicuri Di Sepang, Sky Racing VR46 Tampil Membantu

Siapa sangka persiapan terakhir pasukan permotoran untuk bertarung di litar Sepang bertukar menjadi tragedi buat pasukan Ángel Nieto apabila barangan-barangan persiapan jentera pasukan mereka telah dicuri.

Difahamkan pasukan ini terdiri daripada beberapa motosikal untuk dipertandingkan menampilkan Gaviota Angel Nieto (Moto3 dan Moto2), BOE Skull Rider Mugen Race (Moto3), CIP Green Power (Moto3), Reale Avintia Arizona 77 (Moto3) dan Red Bull KTM Ajo (Moto3).

Berdasarkan laporan, pasukan ini pada awalnya tidak diberikan ruang paddock khas sebaliknya hanya diberikan sebuah tempat di ruangan parkir P1. Selain itu, ketiadaan CCTV di beberapa kawasan di litar Sepang antara yang membuatkan proses memberkas pencuri semakin sukar.

Antara barangan yang dilaporkan hilang adalah shock absorber Moto3, brake calliper, komputer serta beberapa barangan lain.

Di sebalik ujian yang menimpa, pasukan ini berjaya menerima bantuan daripada pasukan seteru mereka iaitu SKY Racing VR46 yang memberikan dua pakej lengkap shock absorber. Para netizen juga nampaknya turut meluahkan kekecewaan buat pihak yang mencuri barangan ini sekaligus menjatuhkan imej permotoran di Malaysia.

Berbincang mengenai kos kerugian yang terpaksa ditanggung, difahamkan anggaran sekitar €40,000 (RM186,489.44) ke €50,000 (RM233,111.79) antara yang dijangkakan. Setakat ini persiapan untuk kelengkapan jentera utama telah siap sepenuhnya walau bagaimanapun pasukan ini bakal mengalami masalah berikutan ketiadaan alat ganti.

Sebelum ini, dilaporkan muzium yang dibuka secara percuma di Melaka bakal ditutup berikutan terdapat segelintir pengunjung yang mencuri barang antik di muzium tersebut. Turut dikongsikan tandas emas bernilai RM5 juta telah menjadi sasaran pencuri di Istana Blenheim.

Barang Antik Kerap Dicuri, Pemilik Muzium Percuma Di Melaka Ini Nekad Untuk Menutupnya

Istana Blenheim Kecoh Tandas Emas Bernilai RM5 Juta Dicuri


Barangan Tiruan Supreme Semakin Popular Di Seluruh Dunia

Dalam satu kajian yang dibuat oleh firma SEMrush, jenama Supreme adalah jenama paling dicari secara atas talian terutamanya untuk barangan tiruan jenama berkenaan.

Seperti yang ramai tahu, barangan Supreme dilancarkan secara terhad dan harga untuk barangan yang original semestinya akan melambung tinggi. Jadi, permintaan barangan tiruan Supreme semakin tinggi terutamanya di Amerika Syarikat dan diikuti United Kingdom dan Jerman.

Lebih menarik, carian untuk barangan tiruan Supreme meningkat lebih 500% sejak kolaborasi jenama berkenaan bersama jenama Louis Vuitton October tahun lalu. Begitulah impak besar jenama Louis Vuitton kepada Supreme.

Selepas ini, jika anda ingin mencari barangan Supreme, berhati-hati kerana mungkin anda terbeli barangan Supreme tiruan. Untuk barangan Supreme yang legit, boleh singgah di preme.kl Subang Jaya untuk koleksi Supreme terbaru sehingga ke edisi khas.